Myo Gyi Covid-19 A Ngeimi Timi Kongah Myo Gyi Nupi A Um Kho Ti Lo Fiang Ngaiin A Phuan Dih – Chin World News Evening\nInsein i Covid-19 a ngeimi minung (4) hna kha Church Pastor le ringawn tumtu hna an si tiah theih a si. Ngandamnak zunglei nih April 12 zing i Covid-19 ngeimi cazin thanhnak an tuahmi a Insein peng in minung (4) an i tel. Cu hna lakah minung (4) cu East Kyugone veng i His Glory Ministry Mission Church i an Pastor le ringawtumtu hna an si.\nHi minung (4) Covid-19 zawtnak angeimi hna hi kum (34), kum (35),kum (36) le kum (37) hrawnghrang minung an si hna i anmah hi ramdangmi an i pumhnak/ telnak biakinn ah pum cangmi an si hna. Tuzing ah Insein i an zawtnak ngeimi an hmuhmi hna minung (5) lakah minung pakhat cu kum (78) pitar asi tiah theih a si.\nKawl media a hung laimi cu zeidah a si ti ahcun Iron Cross phu chungin hlasakthiam minthang taktak a simi Myo Gyi cu Covid-19 a ngei tiah thawngpang a hung thang. Mi tampi nih cun a dik lomi a si tiah an chim len ve. Hi kong he pehtlaih in hlasakthiam Myo Gyi nupi nih mipi sinah fianternak a tuah. A chimmi cu “Case 37 mizaw hi Myo Gyi asi lo. Mipi nih lungre nan theihpi i kan i lamw tuk. God bless you all” tiah a facebook cahmaiah cun aṭial.\nCase 37 hi Myo Gyi a si lo zia le Case 37 nak zawtmi hi an theih hngalhmi minung anmah hawikom a sinak zong a ṭial chih. Kawl media nih theih setsai loin aṭial sawhsawhmi a si. Insein i Covid-19 a ngeimi minung (4) hna le Myo Gyi hi a pehtlaimi le a naihniammi an si hna. Atu lio kawlram zong zawtnak a hung ngaingai ve cang. Atu tiangah a dihlak in a ngeimi minung (39) an si cang i chinmi hi minung (3) kan i tel ve cnag. Cucaah aho cio poh i ralrin ko hna u sih!


KAWLRALKAP AN LOR TUK, KHUAMI AN ZEIHMANH POI LO, AN PAH CHIH – The Chinlung Post\nKAWLRALKAP AN LOR TUK, KHUAMI AN ZEIHMANH POI LO, AN PAH CHIH\nMay 10, 2021 admin Sports 0\nRalhrang kawlralkap an lor chin lengmang cang.Khuami nih zeite hmanh ah an rel hna lo. Moe Kaung khua ah ralkap nih ningcang loin mithal an puah len. May thla ni 9 zan nazi 8 le 9 karlak ah Moe Kaung khua chung ah ralkap nih mipi tih lau hna seh tiin ningcang loin mithal le bomb an puah len tiah khuami hna nih KNG media ah thawng an pek. Myodaw khanma pawng i ummi zung hmai ah voi 3 hrawng meithal an puah.\nCun lam I a chawk mi cycle pakhat zong an kah len. Pha Kanh lei kalnak hlei lei zong ah meithal le bomb puah thawng kan theih len. Cun khua chung Cun Taw hlei pawng zong ah an kah len tiah khuami nih an chim. Cycle a cit mi khuami cu an vuak I bia an hal len. Nazi 11 tiang hi meithal thawng kan theih rih.\nRalhrang kawlralRalkap hna nih ning cang loin kah nak an tuah ruang ah a luan cia mi thla chung ah hliam a pu mi khuami an um tiah theih a si. Ralhrang kawl Ralkap lei nih zaan chiar te meithal puah in mipi an thih phaih hna. Asi nain tu tiang ah khuami hna nih ralhrang kawlralkap duh lonak cu ni tin an langh peng tiah Kachin News nih alanghter.\nThawngpang dang relchih: KIA kah dohnak caah le NLD party pawl tlaih nak ding caah tiah Puta Oo khua i USDP party chungtel member pawl nih Ralhrang Kawlralkap cu hriamnam an hal hna. Kachin ram Puta Oo peng i Naung Mon khua hrawng ah a um mi KIA cu doh ve nak ding caah inn kip nih hriamnam ngeih kan herh rak kan pe uh tiah USDP party lei nih Ralhrang kawlralkap sin ah May thla thok hrawng ah an rak nawl hna tiah theih asi.\nNikum 2020 Election lio ah NLD leiin a rak i zuam mi NLD kuzale pawl zong tlaih ding in nai te ah USDP le ralhrang kawlralkap cu biaruahnak an ngei tiah khuami pakhat nih a chim. Naung Mon hrawng I ummi mino pawl cu raltuk dan cawn ding in USDP le ralkap lei an forhfial len hna I tu lio ah raltuk a cawng mi mino 20 an um tiah theih asi.\nAMAK KO, USDP PARTY NIH KIA LE NLD DOHNAK DINGAH MEITHAL AN HAL CANG\nRALKAP CHUAK KA, USDP LE KHUABAWI ASI MI FAK TUK IN A NUNNAK AN LAK


Sualnak Nei Lo Mipi Hna Cu Uico Ralhrang Hna Nih An Tuah To Ning Hna Cu Celh Ding A Si Hrim Loh Mu – Chintanbo\nSualnak Nei Lo Mipi Hna Cu Uico Ralhrang Hna Nih An Tuah To Ning Hna Cu Celh Ding A Si Hrim Loh Mu\nkhua pawng ah May 27 zanlei suimilam 4 hrawngah khan khua mi hna cu ralhrang pawl nih motor cycle pakhat ah minung 2 nan i cuan ti ruangah meithal in an khah thah hna hnuah an ruak cu mei in an khangh tiah tualchung mi nih Khit Thit Media sin ah an chim.\nZahan zanlei suimilam 4 hrawng ah khan motor Cycle pakhat ah minung 2 nan i cuan ti ruangah hna cu ralhrang uico rual nih an kah thah hna. An thah nak hna hi ဘလဘ khua pawng ah a si i, an ruak cu mei in an rak khangh hna” tiah tual chung ummi pakhat nih a chim.\nThawngdang, Nu pa nun kong relchap, Ka nupi he kan i ton daan le a hnu ah kan ton mi ningzak tuk a si mi kong a tawi fiannaak in ka rak ttial. 2015 ah khan Kan khua ah unau nu pahnih hi an um i a unu hi cu mifel le mi ttha, Thinlung a tluangtlam i khua zong faakpi in a ruat mi a si. A si nain a nau nu hi cu lungchung chuak mi poh a tthat maw tthat lo ah maw a chim bur bur tawn mi a si i, a si nain a thinlung hi a thiang i hawile komh daan a thiam pinah a holh tam ngai mi as i Muisam le pumrua ahcun a u naak in ai dawh deuh i a luck zong a luck deuh fawn.\nHi hna unau i an nu le an pa cu buainaak faak tuk an ton ruangah an i tthen i an nu zong pasal dang a ngei i an pa zong hi nupi dang a ngei cawlh ve tik ah an unau in pa ei le nu ei sinah um cu an duh lo caah an pi le pu sinah khua an sa ve. Mi rum cu an si lo nain a herh mi thil hna cu i cawk dingah harsatnaak an ngei lo i an duh mi ti le rawl cawk naak zong ah an mah tawk te cun phaisa ah an lungre a thei bal lo mi chungkhar an si.\n2015 Christmas ni rawldum naak hmun ah an unau hin kan i ton hmasat bik cu a si. a naunu cu a mui le ai dawh umtu tthut to le a thiam i uar tu tlangval tampi zong a ngei mi a si. kei zong nih ka hmuh ka in ai dawh naak nihcun ka thinlung hi a laak viar i Nupi caah saduh ka that nain an nih chung le kan nih chung cu kan dirhmun ai thlau tuk i,an nih cu an nuncan an standard a sang tuk mi an si i tlangval cangkang tampi nih an uar mi le an duh tuk mi a si caah kei nih cun ka phu lo ti hi kai hngalh caah kan thinlung chung um dawtnaak bia cu ka phuang ngam bal lo.\nA si nain ka thinlung chung cun ka duhdawtnaak bia cu ka ruah leng mang tawn. a nih cu a thinlung a thian caah a u he hin tulio i a darling pa kong zong zei poi loin a kan chimh. voikhat cu kai tuar kho ti lo i ka thinlung chung um dawtnaak bia cu ka chimh i a si nain na fel tak tak si a tu ahcun i uar duh rih hlah sih hawikom ttha bantuk in i komh ko sih tiah a ka leh. a si nain cu ti ka thinlung chung bia ka ruah hnu ahcun kan i ton caan poh hin a ka zah i a ziaza zong ai thleng tuk cang.\nVoikhat cu a hawile birthday lomhnaak ah kal ding a si i kalpi tu hawi a ngeih lo caah a rak ka sawm i ka Bike in kan kal i ka hnu lei cun fek ngai in a ka kuh i nuam ka ka hei ti ning, a sian ka ruah tthaan mi cu a taksa a kih tuk ruang le tlaak a ttih ruangah a ka kuh naak hi a si lai tiin keimah le keimah cu bia kai al len. Birthday lomhnaak cun inn lei ah kan lawi i an inn ah kan kal, a unu hi Exam a ngeih lio a si caah inn ah a rak um lo i hastal ah a rak um. inchung ahcun kan tthu i lakphakti hna a ka so piak.\nInnchung i kan pahnih lawng kan tthut lio ahcun bai a ka hal i a tutiang hi na ka duh ti maw tiah a ka hal, kei nih cun kan duh kan dawt peng ko tiah ka leh. a mah zong nih a ka duhnaak bia cu a ka chimh ve i cu zaan cu an innchungah kan mah pahnih lawng kan um fawn caah kan duh mi thil cu zeihmanh ttih phaan awk um lo in zalong tak in kan i nuam i a ka duh tak tak caah a zeizong te hi ka caah a sian viar ti cu ka hmuh khawh.\nA thaizaan zong cu a unu hi a eaxam ruangah inn dangah a riak tthaan i cu zaan cu sau pi ka leng i ka riah lo lawng bak hi a si, kan tuah dingmi thil cu nan theih cio ka zumh. Ni dang ah khan cun tlangval tampi a kop hna ti cu a ka chimh tawn i a si nain a tu ahcun ka ca lawngah zumh awk a tlaak naak le keimah pakhat lawng a ka duhdawt naak kong tu a ka chimh cang. cu ti kan i uar hnu zongah a darling tthing hna le tlangval dang dang nih an rak call ca an rak kuat lengmang nain a hohmanh a let hna lo i keimah sin a um lawng ah ka hmuh hngan ah cakuat cu a rel tawn i kan pahnih in kan ni lengmang tawn. cu cu kan nu he hin kan i ton ning a tlangpi cu a si.\nkan i duh naak zong a hung sau deuh deuh i kan i duh deuh deuh caah voitam tak hi nupa nuamhnaak thil cu kan tuah i cu ti um na na cu a thi a rat ti lo naak kong a ka chimh i a si nain ka dawt tuk mi le ka duh tuk mi a si caah fa a pawi zongah zeihmanh khi poi tinaak ka ngei lo i nau test naak cu kan cawk i kan test, nau cu a pawi ti cu result ah a lang. kan lung a si deuh tthan lo i thlakhat a liam hnu ah kan test tthan i nau cu a rak pawi tak tak. Nu hna nih an fuh tawn mi Doctor sinah ahcun ka vai zohter i a mah zong nihcun nau a pawi ti cun fiang tein a kan chimh.\nCu caah kan pahnih cun kan zaam i ka chung le nih thlacam naak tein puai an kan tuah piak. ka nu hi a upa ve cang i innchung rian pawl zong a ttuan kho tuk ti lo i kan nu nih cun a tuah hnga ding mi thil vialte a tuah piak dih i ka nu zong cu ai nuam tuk i ka nupi cu a mah chungchuak fanu tak tak bantuk in a dawt ve. ka u le an nupi le inndang ah a chuak cang mi hna hi cu nau an pawi lio ahkhan an thin a tawi i ka nu zong rian an bom theng bal lo, nau an hung ngei i an puar chin chin i an tthatlo naak a zual chin chin.\nA si nain ka nupi tu cu nau a pawi buin ttuan awk a um mi rian poh a ttuan dih i ka u le hna i an nupi le he cun an i dang kho tak tak cu caah cun ka nu nih hin a dawt khun naak hi a si.nau ngeihcaan cu a hung tling i fapa te a kan hrin piak caah kan chungkhar in lomhnaak in kan khat hna. Ka pa lebang cu ai lomh tuk ah Vok lian tak tak in naute cu a kan lomh piak. kan naute cu midang nih hin a nu he long an muisam an i lo an ti nain lunghrinh awk zei ka hei ngei lem loh.\nA si nain thla ruk hrawng a hung si cun ka thinlung chung te khin lunghrinh naak ka hung ngei ve.a ruang cu kan chungkhar ahhin a hohmanh sam kir kan um hna lo i ka nupi zong hi a sam kir mi a si lo nain kan naute cu a sam a kir. naute nih cun a ka duh tuk i ka sin longte ah a um caah kei zong nih a muisam hi keimah he i lo lo hmanh sehlaw ka fa a si lo zongah mawhphurtu cu keimah pei ka si ko cu tiin dai tein ka um ziar i ka pa belte cu kan naute muisam a zoh ah lunghrinhnaak lianpi a ngeih pin ah ai nuam kho ti loh.\nInnpa chalthlang le khua mi hna nih kan naute he cun kan chungkhar kan muisam ai lawh lo ning cu an hmuh caah mak an ti cio. ka fa a si tak maw si tak lo ti hi voitam pi test tuah dingin ka thinlungah a ra nain result ah ka fa a si lo zia lang sehlaw zeitin ka um lai ka fapa bantuk in ka dawt cang fawn caah test tuah cu ka duh tthaan loh. kan nu hi kan i ngeih ni in tutiang ahhin lunghrinhawk pakhat hmanh ka ngeilo i a si nain keimah he kan i ton hlaan ahkhan a darling dang pawl he an it tti tawn ti belte cu ka theih fian fawn.\nBazar ah thil cawk dingin kan chuah caan ah ka naute pom mi cu mi nih a ho fa dah na pom tiah an ka hal tawn i nuam ka ti lo ngai tawn. kei cu ka sam hi a ding i cun ka cel hi a kau, ka hnar hi a hme a si nain ka fapa cu cu bantuk ka muisam cu pakhat hmanh a keng ve loh. a mit le a hnar cu a nu he an i lo i kan nu le kei hi kan hmai a pum nain kan fate cu ahmai hi a zawl i a dang zong kan i lawh lo naak lawngte a si i a pel te hmanh khi i lawh naak kan ngei lo hrim hrim.\nKan naute kumkhat tlin naak birthday kan tuah i cu cu caanttha ah i laak in kan nu cu a mah te lawng in inn cung lei ah ka hruai i ka thil hal ding mi hi kai harh tuk caah ka tha zong an ther dih. tha ther bu le ttih bu cun kan nu cu hi cen hi kan um tti cang i naute hi keimah fa tak tak a si maw ka fa a si lo zongah ka fapa bantuk in ka pom ko lai tiah ka hal i ka biahal mi cu let loin holh loin in a lu ai khun i a mitthli a tla.\nChimh hi kai tim tawn nain nangmah fa bantuk in na dawt tuk cang ruangah hi hnu i nangmah fa a si loh timi vun in chimh ding cu ka caah a harsa tuk i kan chim ngam lo, ka thinlung chungin nichiar te nuamh lo naak hi kong ahhin ka ngei peng tiin a ttha bu in keimah thiam lo a si ka ngaithiam tiin ka kut cu fek tein a ka tlaih buin kumthar ahkhan ka tlangval tthing a rak tlung ve i kan pahnih te lawng in kan i hmuh caah thil dawhlo kan tuah i cu naak cun fa hi ka pawi hi a si.\nka nau pawi mi hi na fa a si loh ti ka theih hnu cun nangmah sinah hin i phuhrun naak lianpi ka ngei peng, cun nan dihlak in naute hi nan fapa tak tak bantuk in nan dawt caah thil sining zeihmanh kan chim hngam hna loh hi kongah hin na k angaihthiam khawhlo zongah ka pom ko khawh ko lai a si nain na sinah hin bia dik kan chimh hi asi tiah a ka ti. a mah kan nu ka hrim hr\nA si nain zei ti a si poh ah ka cohlaan in ka pom ko lai tiin bia kai kam cang caah kan nu cu hmaipanh tein hi thil hi hohmanh kan theih ter hna lai lo a si nain ka nu le ka pa cu vawlei cung ka pathian an si caah kan chimh hna lai tiah ka ti i inncung ahcun kan pahnih cun kan i kup i nuate hi ka dawt tuk ngakttah si dingin ka siang lo ka fa bantuk in ka zoh ko lai tiin kan nu cu ka hnemh.\nThil sining cu ka nule ka pa zong ttha tein kan chimh hna i a si nain an nih nih cun a hlaan pi khan hi thil hi lunghrinh naak an rak ngei cang i nan nu cu kan fanu tak tak bantuk in pei kan zoh mi si cu naute hi kan tupa ah kan pom in kan dawt tuk ko zeihmanh iphuhrun naak ngei hrim hlah tiin kan nu cu an hnemh.\nKan nu le ka pa hi Pathian a duh mi an si pin ah an thinlung a kau i an lung zong a sau mi an si cu caah kan nu hi an dawt khawh naak zong a si. ka fapa cu ka dawt chin chin i ka theihlo kar in midang nih an laak caang zong ah sau an sinah ka um ter siang lo i keimah tak cungah hin a um peng i keimah hi a nu naak in a ka duh i a ka tlaihchan deuh. dawt naak le zaangfah naak in khua ruah khawh hi a rak ttha hringhran ko.\nKan Fa Le Sianginn Kai Duh Ko Nain Kan Ralzong A Si Lo Mi Zei Ah CNF Tih Ruangah A Kai Lo Mi Hna Hi Zeiruang Ah Asi Ruah A Phu Cang\nAA Hriamtlai Phuhna Nih Cun SAC Ralkap He Kan I Kah Leng Mang Caah Mipi Nih A Him Nak Deuh Ah Um Ding In An Ti Hna


Thantlang ah Vok zawtnak in vok 1,360 an thi cang | THE CHIN EXPRESS\nThantlang ah Vok zawtnak in vok 1,360 an thi cang\nThantlang khua ah inn zuatmi vok pawl cu Porcine Circovirus Type-2 (PCV-2) zawtnak ruangah an thi hna i April 20 in August 13 tiangah vok 1360 an thi cang tiah kan theih.\nThantlang khua ah a cangmi vok thi kong he pehtlai in Chin state Sattil Zuatnak le Zohkhenhnak Vuanci Zung nih zeibantuk zawtnak dah a si ti hngalh a duh caah a ngandam lomi inn zuat vok 3 i an thi sample cu Mandalay i saram zawtnak kawlnak lab ah a kuat.\nAn sample cu an test/check tikah Porcine Circovirus Type 2 (PCV-2) zawtnak a si tiah an fehter.\nHi Porcine Circovirus Type-2 (PCV-2) zawtnak cu inn zuat vok le ramlak vok pawl sinah a can tam i zawtnak hmelchunhnak ah rawl ei duhlo, thinphin le zawtnak a zual deuh ahcun a dang zawtnak nih a tlunh chih hna i ruah lo piin thih tibantuk a cang.\nCheukhat vok cu zawtnak hmelchunhnak zong um loin ruah lo piin a thimi zong an um.\nA thimi vok pawl cu Thantlang khua in meng 1 hrawng a hlatnak hmun ah ke 3 motorcycle silole motor in an phorh hnu ah ttha tein an phum hna.\nPorcine Circovirus Type-2 (PCV-2) zawtnak ven khawhnak ding ahcun inn zuat sattil pawl cu a himmi hau/dum chungah a dang tein zuat, hau/dum chungah minung, motor le a dangdang luhcuah phih le thianghlim tein um a biapi tuk tiah Thantlang Sattil Zuatnak le Zohkhenhnak Vuanci Zung nih a ti.


Umhar Phen Saduhthah: "Lai Online Media" maw ka tuah lai "Evangelist Sumdawng" dah ka ttuan lai - The Chin Express\nHome Theihtlei Pawl Capar le Opinion Umhar Phen Saduhthah: “Lai Online Media” maw ka tuah lai “Evangelist Sumdawng”...\nUmhar Phen Saduhthah: “Lai Online Media” maw ka tuah lai “Evangelist Sumdawng” dah ka ttuan lai\nUmhar Phen Saduhthah\nRian dinh ni a si, umhar phen ah saduh ka that. Umhar phen saduhthah hi phaisa fangkhat hmanh a dih lomi ah cun a nuam ngai hme hi ka ti, nain tuchun saduh ka thahmi ah lungtlinnak pakhat hmanh ka ngei kho tthan lo. Tuchun saduh ka thahmi hna cu:\n1. Online Media Ttialtu\nKa pumrua nih hawi tia lo, ka thazaang nih hawi tluk lo ka si tikah pawcawmnak caah rianhrang ttuan hi a fawi lo. Inn-dai tangah tthut hmun in phaisa kawlnak online media tal hin phaisa kawl ve ning tiah saduh ka that tthan.\nKa thiamnak zoh tikah ‘A for Apple’ tibantuk lawng a thiammi ka si pinah Laica koko hmanh ttha tein ka ttial thiam lo caah zeibantuk thawngpang hmanh a ttial kho ding ka si lo.\nNain, kan Lai media ttialtu tampi zong cu zei huahapi an ttial cio ttung lo; “Bil Sung maw na uar deuh, Hlawn Sung”, “ Lu Lu Aung le Thin Za Wint Kyaw sexy takin phozarnak hmanthlak”, “Kan Lai hlasak thiam sexy deuh in an i hruknak”, “Midang nih an Timeline ah ca an ttialmi rak post piak”, “Pakhat le pakhat fak deuh in an i comment nak zawn char riangmang i post piak” asiloah “midang nih ttial ciami thawngpang mah nawl in copy tuah i post” tibantuk luala pei an hman cio ve ko cu, ti ka ruat.\nNain, online ah pakhat le pakhat siknak a zualtertu, thawngpang fiang lomi ttial hman ruangah zapi lung a buaitertu, thiamnak zeihmanh ngei lem loin online media i catialtu si ve ruangah online medie belnang nalhtu ka si ve sual lai ti ka ruat tthan. Caah, atu ka saduhthahmi ah ka lungtling kho lo.\n2. Online Minthang\nMinthan a duh lomi kan um theng lai lo. Nain, minthangmi si hi a rak fawi lo. Nain, atu lioah cun kan Laimi chungin online ah cikkhat te tal cu minthangmi an um pah lengmang cang. Ka minthan lo tukah ka chungkhat le ka innpa hmanh nih a ka thei lomi an tam.\nChanchung ca si khawh lo hmanh ah nihnih-khat tal minthan duh ve ahcun online ah zeibang zeibang van phomh ve ahcun minthan colh a si ko. Cucaah, “Hello, nan dam hna maw? Ka na ngai hna.” van ti ve zong hi lungah a chuak.\nCun, online ah minung pakhat, bu pakhat tibantuk, asiloah atu lioah a linsa ngaimi CNF/A huatnak maw ttanhnak ti phun khi fak taktak in van ttial ve, asiloah keimah ai ti vemi pakhat comment ah fak nawn i van tongh ahcun nihnih-khat cu online ah lar a fawi ngai. Nain, hi bantuk lei lar cu midang nih zeitindah an ka hmuh ning a si lai ti ka ruah ah kai let tthan hoi.\n3. Community/ Committee/ Fellowship Chairman\nChin miphun tamngai kan umnak Malaysia ahhin Community/ Committee/ Fellowship tibantuk hi a tam taktak caah chimluan deuh ahcun Chairman zong hi tanbo tuk cawk lo an si. Riantuan ni zongah riantuan lem loin smart tein hnipuan ai hruk pinah a paw a puar pahmi ka hmuh hna paoh ah zeibantuk Chairman tal cu a si theo lai tiah ruah ka hmang theo.\nZeibantuk tal ah dek Chairman ttuan ve ninglaw ti ka ruat. Chairman felmi tampi an um, nain fiang tein chim ko ahcun Community asiloah Committee tibantuk ah ningcang loin phaisa ei hamngmi Chairman cu chia rih usih, Khrihfa bu (Fellowship) phaisa hmanh ningcang loin a ei ngammi Chairman an um tikah phaisa ei hmang Chairman hna ah an ka ruah ve sual lai ti ka phang. Cucaah, Chairman si ve ninglaw tiah saduh ka thahmi cu kai let tthan.\nEvangelist tu ttuan ning tiah ka saduh thah cu ka let tthan. Camping le Crusade tuah dingin Fellowship nih cahmi Evangelist an um bantukin zei Fellowship hmanh nih cah lem loin a rak rami Evan zong cu an um ve. Hlan deuh hna ah cun Malaysia ah a ummi lila chungin Free Evangelist ka si a rak i timi zong an rak um, nain an tlau cang rua. Fellowship nih cah lem loin Evan cheukhat cu Malaysia ah rat an hmang.\nAn rat tikah taklawng kir sual lai phan ah thawngtha chimnak hmunhma lungrethei in tuaktan piak haumi hna an um. Mipi cheukhat lungthin ah Evan cheukhat hi cu Calvary Sumdawng phun khin hmuh an si. Ka sining le ka nunzia kai zoh ah Evangelist ttuan ding cu ka thlingza tthan. Zeicatiah, mah nunnak ah chunglei hrinthannak taktak ngei lem loin pawcawmnak sawh men ah Evan min a hmangmi ka si lai ti ka phang.\nA donghnak ah saduh ka thahmi pakhat a um. Kan Laimi an si ah, miphun dang an si ah, bawi an si ah ka sin i a rammi paoh cu ka chimmi an zulh a hau. ‘Kun’ ka ti ahcun an kun lai, cho ka zohter hna ahcun an zoh lai, sirlei ka zohter hna ahcun an zoh lai. Nawlngeihnak sangpi ka ngei ka ti caah ‘A nuam hih!’ ka ti.\nHi rian cu riantha a si, ttuan hrimhrim ding a si ka ti. Nain, riantha tuk le nawlngeihnak sang tukah ka ruahmi rian tiah ka ruahmi ka saduhthah ‘sammeh/ luhmeh rian’ zong cu kai let tthan hoi. Fangkhat hmanh a dih lo nain a nuam ngai ka timi ‘saduhthah’ hmanh hi tuchan ah cun a rak fawi lo hme hi.\nNote: Umhar phen saduhthah sawhmi a si caah phundang in ruah lo ding.\nCaṭialtu: Hmung Hmung theihpinak in tarmi si


Malaysia Chin Refugee Kawlram A Kirmi minung (2) Tlaih An Tong - THE CHINLAND POST\nMalaysia Chin Refugee Kawlram A Kirmi minung (2) Tlaih An Tong\nChin Refugees httpswww.malaysiakini.comnews431949 on Twitter\nSalai Josephbawi|TCP|August 14\n1988 Kawlram buainak ruangah Kawl Ralkap Cozah nih hro le tlerh, porter phorhter le ningcang lo in thah le nawn tiang a rak si tikah ei le din a har lengah thih tih phan ah ramdang rak zam cio a si. 2013 pin lei Malaysia le India um Chin Refugee hna caah UNHCR lei ruahchannak a um tilo ti theih hnu in ralzam cheukhat cu a tanglei siseh, vanlawng in Kawlram lei a kir mi an um pah tiah theih a si. Cu Malaysia in Kawlram a kirmi lakah Hakha Dawrthar sang um Salai Van Ceu Thawng (28) le Mindat mi Mai Om Hlu hna cu Yangon Airport ah Passport deu nan i tlaih ti ruangah June 10, 2018 11:00pm tluk ah Milu lutchuak zung (Lahwakah) nih an tlaih hna tiah theih a si.\n“Ka fapa hi Refugee in February, 2012 ah Yangon-Mesot-Thailand in Malaysia a va phan. UNHCR Card zong an ka pek i caan a dih (expired) lengah Chin refugee caah ramthumnak lan a hartuk tiah lungdong in a ka chonh caah June 10, 2018 ah a rak kir i Yangon Airport a phak zan 11:00pm ah an tlaih. Falam peng ummi minung Puaisa nih a cung lei tlun khawhnak caah an tlaihtimi nu Mai Om Hlu le a dang Passport a tuahpiakmi hna a si i Malaysia Migration hmanh nih tlaihlo in Kawlram a phak hnu in an tlaih cu Embassy, Palek le Lahwahkah karlak ah zeitin dah rian an tuan ti ka fianglo” tiah tlaih a tongve mi Van Ceu Thawng a pa nih The Chinland Post ah a chim.\n“ Thong atlaknak thla (3) leng a si cang. June 26, July9, August 2, August 12 ni hna ah biaceih zung nih voi 4 an kan auh nain July 9 lawngah Lahwahkhah bokhat nu a ra. Lahwahkah nih Airport an tlaih lio ahhin min thu an ti le zei a si ti theihlo in a thutmi cu a si I cucu U Ngai Sak zong nih min nan thuttermi na relter maw? Van Ceu Thawng zong nih A fiang maw? Min na thutter lio ah ahodah hmutu a um tiah a hal tikah Lahwahkah nu zong a let kho setsai lo tiah an ka chim. An tlaih lio ah nau apoi lio Laimi nu a telvemi a um nain nau he thongtlak ding a buaithlak an ti le an thlahmi a um. NLD Cozah nih thlen caan a si ee, Malaysia Thailand ningcang lo riantuan le refugee pawl kir u tiah a au, tangka ngeihning aa khat lo ruangah kir caan tuan le tlai phung a si. Hi bantuk Mi ca himnak a pemi phung silo in sualnak lawng kalnak upadi a hmang rihmi cozah cu Ralkap Cozahnak in an zual deuh, a Kawl Cozah hrim hi cu zumh an har” tiah a biapeh ah a chim.\nKawlram a kirmi Illegal Migrants Ph: Malaysia Myanmar Embassy\nSihni a tuanpiaktu U Ngai Sak nih “ Sual an phawtnak hna hi phun (2) lahwahkah 13(1) le lih le hrokhrol in riantuannak (468, 420, 471) ti bantuk a si i Amakhan piak khawhmi a si lo. Kan hramthok lawng a si rih. Biaceihzung nih upadi ningin an tuah ahcun upade ningin kan kal ahau ko. A si nain ka duhmi cu CNF le Chin upa pawl he ka chimh cang hna. Rampi dirhmun in chimrel ahaumi a si. Hi kong hi pumpak he aa pehtlaihmi a silo, kir aa timmi Chin refugee zapi he aa pehtlaihmi a si. Cucaah Cozah nih sualphawtlo dingin ceihhmai ahau, cu a silo ahcun lih in an rak kir cio te lai. Ramkomh Cozah, State counselor sin ah phakpi ahau. Cucaah CNF Dr.Lian Sakhong nih Cozah he nan iton tikah nan chim ahau ka ti hna. Hi bantuk dirhmun a voikhatnak Biaceihzung kan phak cang caah upadi ningin ceih cu a hau lai. Sualphawtnak pahnih a si lengah Lahwahkah lei an rat lo lengmang tikah biaceihzung cakuat maw an hmuhlo, an imanhlotuk maw a si cu theih lo. Ninga ni hi Lahwahkah he cun Aug 17 an kan chimh than. Biaceihzung lei he cun a buainak a um lo. Chin refugee tlun caan a phak sual tikah hi bantuk tlaih khih a um lonak hnga Ramkomh Cozah rianngeitu sin chim izuam ahau” tiah The Chinland Post ah a chim.\nChin ramkulh Social Minister U Pau Lun Min Thang nih “ Chin refugee a rak kirmi an tlaih hna timi kan theihmi a um lo. Cozah nih aa tlaihnak hna a ruang cu a um men lai. Chin ramkulh Cozah nih Chin refugee pawl anmah lungtho tein an rak kir sual ahcun khuasaknak inn le lo caah hmunhma kan tuaktan piak hna lai timi lengin zeihmanh kan ceihmi a um rihlo. An pawcawmnak tiang cu ramkulh cozah dirhmun in tuahpiak kho mi kan ngei lailo. Atu Malaysia an tuah cuahmahmi Chin Refugee Consultation meeting zong nih Cozah ai-awh in tlaihmi an um lo. Anmah lungtho tein a rak kirmi hna caah hmunhma kan tuaktan piak hna lai timi lawng a si” tiah The Chinland Post ah a chim.\nRefugee kirnak kong he pehtlai in Pu Zo Tum Hmung nih “ Malaysia le India Chin Ralzam nih Kawlram Kahdaihnak 21st Century Union Peace Conference hnatlaknak hngakta a thatnak cu 1. An kir tthan tikah himnak (safety) a um lai, 2. Limhang ngei tein an kir lai (dignified return), 3. Tthutumnak le pawcawmnak tiang ruah piak an si lai. Cucu ramdang le UNHCR Geneva nih an tuah tawnmi a si. UNHCR nih hramhram in kirter a ngahmi a silo. UN phung hrimhrim ah Ralzam pawl an ram kir an duh ahcun anmah duhthiamnak le thathawhnak lawngin kirter khawh a si. (Repatriation must be voluntary return)” tiah August 13, 2018 ah a facebook ah a langhter.\nAugust 13-15, 2018 tiang Malaysia khualipi Kuala Lumpur ah CNF upa tel in Chin hruaitu pawl Chin Refugee Consultation meeting cu tuah cuahmah a si i UNHCR nih June 19, 2018 ah Chin Ralzam Zohkhenhnak donghter ding timi biathanh a chuahmi cungah ceihhmainak le zeitin dah Chin refugee pawl kan itawlrel lai tiah an ceih cuahmah a si.\nMalaysia ah Kawlram phungning lo riantuantu 500,000 tluk an um I culak ah 200,000 fai lawng passport an ngei, Thailand ah Kawlrammi sing 50 leng le passport a kenmi sing 22 fai an si (6 July 2017 Irrawaddy) tiah theih a si. Cu ning cang lo le refugee dihmun in a ummi vialte cu Cozah thar a kai in a lak in kirnak nawl an pek hna i June 29-Nov. 27th, 2017 tiangah Kawlrammi 150,000 leng Thailand in an rak kir bal. (Dec.1, 2017 Myanmar Time). Malaysia um Kawlram mi zong a cung lei rat khawhnak caah Kawl puaisa, Chin puaisa pawl sin minung pakhat Malaysia Ringgit 1500 fai dih in passport deu an ser I an kir pah ko tiah theih a si.\nTags: Chin Refugee, Chin Refugee arrested in Yangon\nPrevious Nu Pumpululh Chuih Zuamnak Ah Falam Pengkomh Nih Sing 8 In Pakhatnak Laksawng An Hmuh


USA mipi nih Donald Trump sinah ngaithiamhalnak cakuat an tial awk a si - TIMES OF CHIN NEWS\nUSA mipi nih Donald Trump sinah ngaithiamhalnak cakuat an tial awk a si\nPosted By: thawngthawng September 3, 2021\nUSA rampi nih Afghanistan raldohnak caah USA dollars in 2.2 trillion an hman. A kum in 20 renglo USA ralkap nih Afghanistan ram cu hunhimnak tuanvo an lak piak hna. Ralkap minung tampi nih an nunnak an pek. Cu vialte cu President Biden nih lolak in bak in thlakhat hman raulo teah a cian pi dih.\nPresident Biden cu USA ram mipi lawng nih an mawchiat lo, ramdang tampi zong nih President Biden cungah an lungtlinlonak an langhter. Tutan Biden thil tuah cu ralhrang lei kap in a tanh mi hna alawh pah ngai tiah media tampi nih an chim phuan ve cang.\nPresiden Biden umnak Democrative party pawl hna hi, mipi duh ning tein biachiam an i zuam. President hlun Obama zong nan theih ko lai. Bia an chim tikah thil an tuah kho le tuah kho lo ruat lo in mipi lungthin laknak men lawngin bia an chim. Hi ruangah USA mipi tampi an hlen kho hna.\nNain, President hlun Donald Trump cu mipi an duh le duh lo kha biapi ah a chia lem lo. USA ram mipi caah santlai ding a si ahcun an duh le mipi zong nih ka huat ko hna seh timi ruahnak he biadik le biahman kha biatak tein a dirhpi mi a si. Hi ruangah USA mipi tampi nih mihrut le ramkhel kong thiamlo ah an ruah sual. Nain, a tak le a ngai ahcun USA mipi tampi nih Donald Trump president term a peh lo cu an i chir kho tuk cang. Biden a rian in a dinh sehlaw Donald Trump tu kai seh tiah an ti ve cang. Accept NGU, reject Malititary he an i khat pah ngai cang.


JOE BIDEN NIH DONALD TRUMP NAWLNAK ATUAH CANG – The Chinlung Post\nDonald Trump cu Joe Biden nih nawlnak atuah ruangmang ko cang. Joe Biden cu thinphannak in akhat cang tinak asi. Trump zong athinphang ve ko lai. Congress Joint Session cu an thok cang, an tuah cuahmah lio ah Trump supporter minung thong tampi hna nih buainak an chuahter i, inn vialte cu an kulh dih. Buainak linsa pakhat khat achuak sual lai ti an phan caah meeting zong an ngol.\nHi buainak konghe pehtlaiin Joe Biden nih Donald Trump cu nawlnak atuah. Joe Biden nih atimi cu Donald Trump buainak atuahtu na mipi vialte hna hi deihter hna tiah nawlnak atuah. Hi nawlnak konghe siseh, mipi a funtommi kongah Donald Trump nih a chim vemi cu, thimnak kongah ningcang lo le, vote hman lo lih le hrokhrawl in thimnak asi timi an theih caah mipi vialte an thinhun ruangah asi tiah a chim.\nDonald Trump nih cun amah a dirkamh tu le mipi a chuakmi hna cu lawi cio cang ulaw tiah mipi zong nawlnak atuah ve hna. Tutan US kong cu abuai ngaingai ko. Tuzan zongah hin an lim kho lai lo ti asi. State pakhat ah suimilam pahnih chung debate an tuah hna lai i, tuzan ah cun an dih kho lai lo tiah zumh asi. Tthenkhat nih cun tutan buainak hi Donald Trump nih vote a cohlan lo ruangah asi tiah an ti.\nSalai Lairamthang: Washington D.C Capital Hill Ah Khuaci An Mui. Trump Supporter pawl nih fir chom in thimmi, President kan duh lo, election result a khupthal leh a herh” tiah Washington D.C khuachung ah dohaunak an tuah, President Donald Trump zong nih biachimnak a ngei. Biachimmnak a dih hnu ah lam an zawh i, US hluttaw palai pawl meting an tuahnak Capital innpi cu an va fuh i, minung an tam tuk caah Palek nih an kham khawh hna lo caah a chung tiang zong an va luh hnawh hna.


Australia Ah Student Visa In A Ra Mi Pawl Nan I Ralrin Deuh A Hau – Chuncha News\n2018 kum dih lai ah Australia ah student visa ratnak kong kha ceilak ka rak tial cang. An i ruah chan ning in thil a si lo ning le Kawlram in thil an rak theih mi a hman lo ning kong tampi ka rak tial cang.\nMi cheu cu zuamnak ngei tein a ra mi zong nan um lai. A cheu cu a kir ding hrim in ai ruah chan mi zong nan um lai. Mi tha le teima mi zong tampi nan um ko lai. Ni hin ni tiang upa tampi nih an ton cio mi le kan ton cio mi zok tikah Australia ah student visa in rat cu PR (permanent residence) sok duh deuh mi an si ko ti hi upa tampi nih hmuh mi cu a si.\nCu PR ruahchannak cu Chin miphun a si lo mi miphun dang hna University degree B.A le Master degree a la mi pawl ca hmanh ah a fawi lo mi khi a si. Kan Chin miphun hawi student visa a ra mi cheukhat kan hmuh mi hna cu Thantlang hmanh ah tanghra awng kho loin hi ka ram Diploma course bak an kai ter hna hi a zei taktak hmanh a thei lo mi an tlawm hoi lo.\nAn visa nun chungah zarh khat suimillam 20 riantuan khawh mi te khin Cozah nih PR sok khawh nak caah ri (requirement) pawl khi tlinh khawh ding a si fawn lo. Hi ka an phak hnu ah kawlram an um lio le hi ka a sining kha an ruah ning in a si ti lo. Kan rak theih le rua cia bantuk tein kan ton cuahmah mi hna cu;\nMah student visa in khuasa mi pawl a visa a dih lai mi pawl kha Agent hmang in ralzam an sok cuahmah ti kan theih. Hi ka khuasa chung khat pawl nih PR ngahnak caah nupi/va he fonh tonh piak in tan an la cuahmah ti zong theih a si. A deu thitumnak (fake marriage) zong timh lam piak mi tiang in kan um ti a si.\nNau pawi hin cu PR ngah a fawi deuh tiah ruahnak an pe mi hna zong an um. Australia Cozah Immigration policy ah naupawi ruangah zei hmanh PR ngah hlei khawh deuh nak lam a um lo.\nStudent visa in a ra mi le a bomtu tampi hna nih theih a herh ngai mi cu: Vawilei cung pi nih theih dih le UNHCR nih fak piin tan an lak piak mi ralzam Rohinya hna hmanh khi Tinbaw in an ret caah bia an ceih hna i an kuat than ko hna. An kuat minung zong an tlawm lo.\nAustralia Cozah nih hi ka ah a phan cia mi pawl rammisinak (citizenship) kong ah fak tuk in a kan kherhlai i Chin miphun kan sining an theih dih. Kan Cozah nih kan mah Chin mi pawl kherhlainak caah Hakha holh le Falam holh tiang an cawn ter hna. Thantlang le Hakha ah zei dah a cang ti khi an theih dih. Cucaah, ralzam nan sok mi khi ruahchannak a um loh ti khawh tluk a si.\nCozah nih Tinbaw silo vanlawng in visa a dangdang in rak rat riang mang in ralzam a sok mi khi an huat ngai mi a si caah cu bantuk pawl hna cu fak taktak in kherhlai deuh an si dih.\nMah bantuk tuahsernak ruangah Malaysia le India ah ning cang tein ralzam a sok mi kan miphun tampi a hnursuan hna pin ah hi ka ram a phan cia mi hna hi atu nak let in a kan kherh lai. A kan zoh ning ai dang lai. Atu hmanh ah Cozah hmai ah kan min a chia ngai cang mi kha mah nak fak deuh in kan miphun belnang rak kan nalh hrim hlah uh.\nAgent le puaisa nih a kan hlen tiah nan i ruah ahcun mah agent le puaisa hna kha MARA (Office of the Migration Agents Registration Authority) ah online i report tuah khawh a si. COVID-19 ruangah telephone chonh kha an ngol chung rih. MARA nih hin 2019 lio ah lih le hrokhrol in international students pawl retnak a tuah piak mi – ning cang loin tangka hmuh duh ah a hman lo mi ruahnak pek a hmang mi agent le lawyer pawl minung 456 kha an license an chuih pin hna ah fak piin dantatnak an pek hna.\nADONGHNAK :Lhi ka khuasa cang mi community hruaitu hna nih kan miphun hi Cozah hmai ah kan muihmai a tha lem ti lo tiin kan hmuh. Cucaah, fak piin kan in zuam cuahmah. Cu lio i a tu bantuk nan tuah mi nih hin kan miphun muihmai a chiat ter khawh mi thil a si caah fak deuh in khua rak kan ruah piak hram ko uh\nBreaking News: Thantlang Ah Lainawnnak A Chuak. Lainawngtu Pu Si Bik Thonginn Chungah Tithawl Kuai In A Hngawng Ai At


Tukum Christmas Lai Lailei Dawr Thil Caw An Tlawm – Chin 11 News\nTukum Christmas Lai Lailei Dawr Thil Caw An Tlawm\nTukum Lailei Christmas lai thilzuar thil a man tuk lo lo. Tukum Christmas lai Laitlang dawr hngak pawl an thilzuar tu hna cu an lungning a si deuh lo. Kumdang bantuk a si lo tiah an chim.\nTukum ah Hakha ah a ummi dawr thil hngak pakhat zong nih ” tukum cun khuate in a rak ummi thil caw an um bak lo. Zeitindek a si hnga. Thil a man bak lo. A ruang cu Kalay le Tahan hrawng ah a ummi Kawl le Tedim sumdawng pawl hna nih khaute ah an kal hnawh hna i a ba in thil an pek tuk hna tiah khuapi ah an mah an ra ti lo” tiah a chim.\nChinmi tampi kan umnak Tahan zong ah nikum bantuk in thil a man ti lo. Nikum ahcun thil man a tha ngai. Khaute in minung tampi nih thil an rak cawk i tukum cu nikum bantuk a si ti lo tiah an chim.\nThantlang ah a ummi thilpuan dawr hngak pakhat zong nih kum dang bantuk in tukum cu thilcaw an tam lo. Christmas lai a si i kan thilman zong kan thumh cio ko nain khuate in thil a rak cawmi hi an tlawm ngaingai tiah a chim ve.\nLaimi caah cun Christmas lai te hi thil kan i cawk can bik a si. Kum khat chung ah thil kan i cawk tambik can a si i dawr hngah tu hna zong nih an dawr thil an manh bik lio can te a si. Sinain tukum cu kum dang bantuk in dawr thil a man lo tiah an chim.


HRW: Myanmar Thongtla Pawl Chuah Bang An Hau – Chin 11 News\nHRW: Myanmar Thongtla Pawl Chuah Bang An Hau\nRam tampi ah Covid-19 i chonh a tlawm khawh nakding caah thongtla an tamnak thonginn pawl an thianh, i thongtla an chuahmi hna zong an um. Myanmar zong hi thongtla tam nawn a chuah hna ahcun a ttha bik lai tiah Human Rights Watch nih an ruah.\nMyanmar ahhin thonginn 46 a um i rianhrang ttuanmi hna umnak 50 a um i thongtla 66 000 lawng a tlum nain a tlawmbik in thongtla 92 000 leng an si lai tiah ruah a si. Mah hi chung ah 15% hrawng hi cu an biacaih rih lomi an an si.\nThawngthanhnak ah siseh ngandamnak lei le theihhngalhnak lei ah a zaangder tukmi Myanmar ah rai nganpi a tlun tikah thongtla pawl hi ruah chih an hau. Ram pumpi thongtla vialte caah Nurse 80 le siibawi 30 lawng an um tiah Assistance Association for Political Prisoners (AAPP Burma) nih ripawt a chuahmi ah hmuh a si.\nA bia caihpiak lo in thong ah sautuk a um cangmi hna, cun a dik loning in thongthlakmi hna, politics ruang ah a tlami hna le journalist hna hi cu a chuah hna ding an si tiah HRW nih cun fakpi in an forhfial.


LAIMI LE LAIMI CUNGAH HI BANTUK THIL ACAN HI CU APOI KHO TAKTAK SI – The Chinlung Post\nNovember 21, 2020 admin Local News 0\nThantlang Hakha ah hibantuk thil acan hi cu apoi ngaingai ko. Laimi cio kan si hna i, pakhat le pakhat karlak ah hibantuk thil hi cu tuah ding hrimhrim asi lo. Tutan thilcang konghe pehtlaiin thilsining a vun phuanmi cu ngeihchia ngaingai a si ko. Hi konghe pehtlaiin Saya Van Lawmh Cung nih thil sining vialte a langhter dih.\nSaya Van Lawmh Cung nih a chimmi cu naite i kan cawkmi Facang tun asi. Hihi Thantlang le Hakha ah an zuar tawn lengmang ning sidawh asi. Ruah lung afak ko. Facang rawnnak buri akhatnak dingah khapkhat nak tam deuh a duh. Facang tukhat chungah pii 5 bak ai leek atlau. Facang pawngin kan tah i, pawng 150 lawng a um.\nFacang tu a hmanmi le adik mi ah hin cun facang tunkhat ah hin pawng 180 a um awk asi. Kan tuahsernak nih mei zeidah kan si timi alanghter ko mu. Laimi Khrihfa nh dinfelnak nak in tangka kan duh deuh. Bible le Laimi Khrihfa cu kan i kalh bak. Pathian cu kan zumh, Bible cu kan zumhnak hrampi asinain kan nunning le bible cawnpiaknak cu aa dang.\nPhungthlukbia 22:1, Min that maw chawva tampi dah naa thim lai, ti na si ahcun minthat kha vaa thim deuh. Laimi Khrihfa tampi cu chawva tu kan i thim, Pathian tu nih kan ngaithiam hram ko seh. Tiah alanghter. Tutan thil a cangmi hi a deu sawhsawh le ahman lomi thil asi lo. Ataktak mi thil asi. Pumpak pakhat cio zong nih lungfimnak ah hmang hram hna usih.


Zualko: Rev. Lian Mang nih mual a kan liam taak ruangmang ee – Chin World News Evening\nJanuary 17, 2021 Salai Van Chin News\nZualko: Rev. Lian Mang nih mual a kan liam taak ruangmang ee. Kalay peng, Cicai Baptist Khrihfabu i Pastor Rev. Lian Mang kum 65 nih tunchun suimilam 2 hrawngah Kalay Royal sizungah mual a kan liam taak tiah thawng kan theih.\nAmah hi lunglei dam lonak a ngei ciami a si i Malaysia ah kum fatin tein aa thlopbul i a zohkhenh tawnmi a si i nain tu kum cu Covid ruangah kal kho loin an um hi a si.\nTuni zongah Thlaithar puai ah Pathian thawngtha a chim ko. Cun, amah tein motor zong a cit mawng kho ko.\nRev. Lian Mang hi ramchung le ramleng Baptist phu a simi CBU(Chin Baptist Union) ah term khat chung hruaitu a rak tuan cang mi a si. Bia le hla lei zongah bochan tlak tukmi a si. Atu bantukin mual a kan liam taak hi cu ngaih a chia tuk hringhran. Tantaakmi Chungkhar Bawipa nih hnem hram ko hna seh! Chirhchan: Zalen\nThawngpang dang rak rel chih:Hakha-Thantlang Kar Ah Mi Pathum Nih Phaisa Sing 17 Chuhnak A Chuak. Chin ramkulh Hakha le Thantlang kar ah January 16 (nizaan) ahkhan Minung pathum nih khualtlawng pakhat phaisa sing 17 an chuh tiah theih a si.\nThil a can ning cu Kum 32 a simi U Aung Aung cu Hakha lei ah leiba cham a kal a kir lei ah Thantlang lei meng 9 a hlatnak zawn ah min hngalh lo mi pathum nih an kham i phaisa sing 17 an chuh tiah theih a si. Cycle in lam an kham i, an ṭumter hnu ah pakhat nih a hngawng in a kuh. Pakhat nih nam in a hnulei in a cer i, lolam lei ah an kalpi. Furlong pahnih hrawng an kalpi hnu ah an ṭhutter i, a kut pahnih cu plastic tap in an ṭem i a ka zong plastic tap in an huh hnu ah a phaisa sing 17 an chuh tiah Thantlang palik nih an chim.\nHi thilchut tu misual pathum hna cu kawl cuahmah an si i, Thantlang palik zung nih biacaihphung 392 in case an hun hnu ah an kawl cuahmah lio hna a si. Source – IRDP Thantlang (Chin Broadcasting Network)\nRak I Ralring Cio U! Hakha-Thantlang Kar Ah Mifir (Damiah) An Um


"GUYS FROM CHIN" MUSIC BAND Nih Mizoram Dapchhuah le Nghalchawm Khua Ralzam Hna An Va Vetvat Hna - Khuaruah Har News\n“GUYS FROM CHIN” MUSIC BAND Nih Mizoram Dapchhuah le Nghalchawm Khua Ralzam Hna An Va Vetvat Hna\nTu lio ah Laimi chung long hmanh si lo in Mizo kan unau hna sin tiang a lar taktak mi “Guys from Chin” kan unau P. Thawng Bawi, David Lai le Benjamin Sum hna cu Mizoram ah kan kawlram mi ralzam an umnak Dapchuah le Nghalchawm khua ah va kal in caan a va hmanpi hna.\nKan theih dih cio “Guys from Chin” kan unau le hna cu mizoram an phanh in nihin tiang Mizo mipi nih an hei cawnglomh thiam hna ning le an hei cawisan hna ning hmuh tik ah lung ahmui ngai ngai. Kan Pathian nih kan kawlram mi Mizoram ralzam hna caah a rak kan thlah piak mi bak an rak si ti usih law kan palh lai lo.\nRalzam camp an kal hna nak cu Mamit District chung i um mi Dapchhuah le Nghalchhawm khua i camp hna an si. Cun Aizawl District chung um mi Sairang le Sihhmui khua i ralzam hna camp ah a si. Hi kan unau an cawlcangh hi cu uar an um in upat awk an tlak kho taktak.\nTei nak kan hmuh hlan tiang hi kan unau le hna hi Pathian nih kan miphun chung in ralzam mi hna caah a let tampi thlawchuahnak a phurh khotu ding ah a hman khawh hna nak lai, kan thlacam nak in philh hna hlah u sih. A tang ah camp i an kalnak ah mipi caan an hmanpi nak video ka thil chih rak zoh ve.\nNigeria Ram Ah Biakinn Pahnih Misual Phu Nih An Luhhnawh, Minung 3 Nunnak Liam!


Khuaruahhar Kum 4500 Upa Nu le Pa Ruhro bak an Hmuh – Salai Kawltu\nKhuaruahhar Kum 4500 Upa Nu le Pa Ruhro bak an Hmuh\nKum 4500 bak a rau cangmi khuaruahhar tak takmi Nu le Pa ruhro cu India ram ah an hmuh. Hi ruhro hi hlanlio minung pawl khua rak saknak thlanmual, Harappan (or Indus Valley) city ah an hmuh. Atu ahcun hi khua India ram Haryana State i khuate Rakhigarhi village a si cang.\nHi ruhro hi Nu le Pa an si i, kum 4500 bak a rau cangmi ruhro a si. Hi ruhro hi archaeologists le scientists pawl nih 2016 kum khan an rak hmuh cang. Hi ruhro pahnih hna konglam hi tutan ah fiang deuh in langhter an tuah hi a si. Zeiruang ah hi ruhro hi hmunkhat te ah an phum? Zeiruang ah dah an thih? Tibantuk tiang dothlatnak an rak ngei. Tutan ah fiang deuh in langhternak le an theihhngalhmi tlawmpal an van langhter hi a si.\nHi ruhro pahnih hi aa kawpmi Nu le Pa si dawh an si i, an ruhro umtuning ah aa theihngal ngaimi an si hrim hrim lai tiah langhter a si. Pa hi a thih ahhin kum 35 a si i ,nu hi a thih ah hin kum 25 a si ve. An pahnih hin an tung sang veve. Pa hi feet 5.8 a si i, nu hi feet 5.6 bak a si ve. An thih ni le caan zong hi aa khat bak lai tiah zumhnak a um. Zeiruang set ah dah an thih tihi fiang tak tak in theih khawh cu a si lo. Hi hna ruhro umtu an zoh lengmang tikah ruah damh awk har ngai in a um.\nArchaeologists le scientists pawl chimning ah hi ruhro pahnih luruh hi tha tien an zoh tikah zeihmanh ihliamkhuainak le chambaunak a um lo tiah an ti. Cun hi hna pahnih an thih lio ah hi an pahnih in an ngan a dam lio saling veve a si fawn lai tiah an langhter rih. Cucaah tuni tiang hi ruhro pahnih hna kong ah archaeologists le scientists pawl an lung a tap ngai ngai. A duhmi Nu le pa cu an si, asinain zeiruang set ah dah an pahnih tein caan aa khat veve ah an thih ti cu khuaruahnak tampi a um rih.\nPrevious Post:Kawl nu pawl idawhnak Biathli\nNext Post:Na Lung A Leng Ve Tawn Maw?(Video)


Obema nih:Mee vote fiir kong ah’kai tel lo Joe Biden lei zong’ ah ka tangh lo a ti cang. – Lai Lungrawn Post\nObema nih:Mee vote fiir kong ah’kai tel lo Joe Biden lei zong’ ah ka tangh lo a ti cang.\nFBI chung misual hna he ca an i kuatmi an hmuh cang i Obama nih “Kei cu ka tel lo,” tiah aa pheh cang hi.Trump cu Russia he a thli in an i pehtlai tiin tuanbia an tawmchom i US mipi nih ngunkhuai an pekmi chung in $32 million dih in kum thum chung an rak hlathlaiter hna nain zei hmanh an rak hmu lo.\nTrump tu nih cun a mah tangka in zarh thum te lawng a hlat hna i mifir pawl a tlaih khawh colh hna.Congratulation! President Trump! The Great Reformer! The Genius! Four More Years!\nRelchap ko uh:US thimnak ah teinak hmu ding in zumh aum bik tu Biden nih online in ram hruaitu upa hna he online biaruah nak angeih hna. Hi aruahmi hna tlangtar bik cu virus zawtnak kongah zeitin riant tuan lai ii minung nunnak caah himbawm nak a silai timi an si. Asinain aa timh tuah ning in thil a kal kho tilo caah online te tu in tonnak nawl an pek hi asi. A tangah fiangfai deuh in vun rel. Joe Biden cu US President tuan chung aa tim cang nain Trump nih nawl ngeihnak a kham piak tiah thawng kan vun theih tthan.\nPresident Donald Trump nih thimnak a sunghnak cu a cohlan khawh rih lo caah a phunphun in rian a tuan lio asi. Thimnak ah teinak a hmutu Joe Biden nih covid rai dohnak ah sii bawi pawl he riantuan dingin aa tim nain an Trump nih tuan lo dingin a kham. Cucaah Biden cu Trump cungah thinhung ngaiin a chimmi cu Donald Trump khuaruahning hi hngalh khawh a har tuk. Trump hi president vialte lakah a rian aa hngalh lo bik president tiin tuanbia ah a taang te lai” tiah Biden nih a chim. Source: VOA\nRelchap ko:Kan theih bantukin US President thimnak vote relnak cu a buai kho taktak khi si. Tuchun ah khan Donald Trump-legal team hruaitu hna nih press conference an ngei i, zarhhnih chung vote a dik lomi kongah relfai tein kan khawmhsuat dih cang. Court ah teinak kan hmuh hrim lai timi zumhnak kan ngei tiah an chim.\nNovember 3 thimnak vote an relmi ah khan Donald Trump nih tamtuk in Biden hi a tei tikah ramkhel lei thiamsaang pawl tiangin an khuaruahar dih. Mah lawng si loin amah Trump zong nih teinak ka hmuh cang tiin a lawmhnak cu a langhter ve. Asinain a hnu ah vote tthan an ti khan result aa thlengnawng dih. Mah ruangah khan dan hmangin a dik lomi pholangh dingin Trump-legal team hna nih court ah chuah pi an timhnak cu si.\nUS constitution nih fiang tein a chim mi cu “State Legislature thimnak ahhin phunglam an siam lai” ti hi a si. Mah hi State kip ah phunglam buar in Nov 3 zan suimilam 8 (deadline) lonh hnu ah vote lak tthan mi tamtuk a umnak kong cu Trump-legal team hna nih an chim hi si. Cu pin ah vote tamtuk relning cang cu phungkalh in Nov 3 zan suimilam 8 a luan hnu relmi he vote hi rel dih ding an ti.\nA buaithlak ngaimi pakhat cu Trump a huatu pawl nih nawlngaihnak an ngaih ning hi phunglam lonh le zeirel lo ngaiin rian an kalpi tawn. sinain Trump hi an doh sual khawh men. A cunglei langhtermi tthenkhat khi Court ah hmalak an i timhmi tlangpi a si. Hi lawng si loin a dang timhmi zong an ngei rih.\nRelchap ko uh:Tuzing kan thawngpang thei mi cu khuaruahar taktak asi ko’Donald Trump nih Biden hi a tei hrimhrim lai kan tiko nain tuzing an hmuh mi vote thar zoh tikah Biden nih tamtuk in a tei rih hoi ko’Mah kong he pehtlai The Voice’S Of America nih Biden cu lawmpi nak zong a van chim cang’Biden nih 306 a hmuh than i Trump nih 232 a hmuh ve cun USA media ngan pipi nih Biden nih USA President cu a coh cang tiah thawngthanh nak zong a van tuah hi asi zei sipoah ah Pathian remruat a siko laidah Biden zong lawmpi cio ko hna u sih.\nA tang hi a konglam si:US thimnak ah Democrats party leiin president aa cuhmi Joe Biden nih a hngakchiat lio in a rak tawnmi le a kawnglam hi vun zoh ve hmanh, zeitlukn dah nihsawh-zawmh teih le vanchiatnak nih a rak tlun hnawh timi hmuh khawh a si. Zeitlukin dah beidonghnak nih a rak tlunh timi hmuh khawh a si. A tanglei ah a konglam kan rak langhter, ngaihchia taktak khi si, a tawnmi thil ah.\nBiden caah a dik cicek:Obema lio bantuk in mee vote a fiir mi a phuan dih’A mah lila nih.\nLaipa Bank ah:Tangka MMK ting 250 a lut sual’A van tha taktak Pathian khua khan bak asi.


Thawngpang Theih Nuam Lo Taktak! Ramthlo Ah Ralhrang 100 Hrawng An Phan! - Chin Eleven News\nThawngpang Theih Nuam Lo Taktak! Ramthlo Ah Ralhrang 100 Hrawng An Phan!\nJune 23, 2021 admin@chin11news.com Chin 0\nA poi ngaingai. Tutan Ramthlo ah ralhrang 100 hrawng hna cu mawtaw panga le an ke bak in an rak phan tiah an ti. Ralhrang an hongphak caan hi Suimilam 11:40 Am hrawng a si lai tiah an chim. Hi ralkap hi khaw zeileidah an panh lai ti theih a si lo. Chin ram cu ralkap thazaang an van chap thluahmah ko cang.\nRalkap pawl hi, an thiltuahmi le an sining zoh tikah an i ralring ngaingai tiah hmuh khawh an si. Zei ca tiah Mawtaw lawngin kal an duh ti lo. Mawtaw lawngin kan kal ahcun kan thi dih sual lai ti an phan caah ralring deuh tein um kal an i zuam ve cang. Ralhrang pawl hi, ke deuh in an kal cang i, an thilri le zenkuan a herhmi pawl hi Mawtaw deuh an phurh cang hna tiah mithmutu pakhat nih a chim. Ref: TCP\nChin National Organization (CNO)/CNDF Biatak Deuh In Rian Van Tuan U Hme:-\nHi ti ca kan tial tikah pumpak bu soisel a si hrimhrim lo ti hi, pakhatnak ah van kan theih piak u law ti kan duh. Tutan thil ahhin Chin National Defense Force/CNO hruaitu pawl biatak deuh tein rian van thawk kho u law a tha tuk cang hnga?\nTutan ah kan unau Tedim PDF nih harnak an tong. Hi harnak an tonmi hi a taktak ti lo ahcun Chinmi nih an dirpi cio hna ding a si. A bikin Tedim harnak a petu hna ZRA hi, nanmah CNO nih biatak tein an chimh hna dingmi a si. Zeicatiah ZRA cu CNO he kutsih in riantuan aa timmi nan si.\nHi tluk in kan kan Miphun cio nih kan ral teinak dingah a lam kip in kan cawlcang cio hna. Cu lio ah hi bantuk in ZRA nih Tedim harnak an pekmi hna cu an palh taktak. ZRA hi zoh sawhsawh ding an si ti lo. ZRA he pehtlaihnak felfai tein a ngeimi CNO zong nih hi thil a cangmi kong hi, Mipi sin ah fianternak nan tuah bak a herhmi si. Zei ca tiah hmun khat ah riantuanmi nan si.\nCun a bikin Falam lei Vaar Tiva lei in kan ram ah Ralhrang tamtuk an rak lut cang. Hihi zeitital in tuanvo nan lak khawhmi a um lo maw? CNDF cu Chin mipi vengtu bu pakhat nan si bantuk in hi hmunhma hrawng hi biatak deuh tein tuanvo van la kho u law, a tha tuk hnga ti hi mipi nih kan duh ciomi a si. Hi kong he pehtlai in Mipi nih kan theih herhmi tete zong ca rak kan chuah piak tawn u law, lawmh a um tuk hnga? Zeicatiah nan nih cu Mipi humhimtu bu nan si tikah theihternak hi van tuah lengmang uh tiah kan in nawl hna.\nNizan In Buai Hram Aa Thawk Pah Ko Cang Hih, PDF Le Ralhrang I Kahnak Ah Ralhrang 30 An Thi!\nA Poi Taktak Si, Russia Nih Min Aung Hlaing Cozah Dirpi An Timh!


Khah Hih: Nancy Pelosi Nih President Donald Trump Sawmnak Ningcang Lo Pi In A Tuah – Chin World News Evening\nFebruary 5, 2020 February 6, 2020 Salai Van Hmuhning\nKan thinhunnak a langh bal lo ahcun, zeitluk kan ziachiat zongah mittha kan si ko! Tukum zong US rampi nih biapi taktak ah an chiahmi State of the Union Address cu an lim tthan cang. Donald Trump hi US ram tuanbia ah, president sinak in phuah ding i biaceih cuahmah liopi ah hi bantuk state of the union address a tuahtu president a pahnihnak lawng a si.\nUS President sinak in phuah le phuah lo ding biachahnak thaizing i tuah ding a si cang caah, Democrats lei pawl fak nawn in a biachim chungah a khawih verh pah len te hna lai tiah ka ruah nain a biachim aa dawh, a ttha tuk tiah kei nihcun ka ti. Hi program chungah a zohchia ngaimi thil pathum ka hmuh i cu te cu, kan nih zong nih hrial cio u sih, ti ka duh caah a tawinak in ka langhter duak lai:\n1. Democrats lei lutlai Nancy Pelosi nih a kut tlaih a timh nain Donald Trump nih tlaih loin a mer taak. A mer taak hramhram a si le a hmuh lo sual ruang a si cu amah Trump le Pathian lawng nih an hngalh lai. A zei bantuk a si zongah Pelosi nihcun tlaih duh hramhram ah a ruah, timi cu fiang tein hmuh khawh a si. A zohchia pah khah!\n2. Nancy Pelosi nih president Donald Trump sawmnak ningcang lo pi in a tuah. Hi bantuk sate of the Union address caan ahhin Congress member hna, upat a tlakmi le a sunglawi tukmi US President nan sin ah hun ratpinak caan ka hmu tiah ropui ngai in sawm ding a simi kha ropui lo taktak in “u le nau hna, US President” ti lawng in a chim piak sawhsawh. A zohchia ngaingai khah!\n3. Nancy Pelosi nih Trump biachim a dih sin ah, Donald Trump nih a biachim mi catlap in a pekmi cu zapi hmai ah a thleh dih. Kha kha cu a zeiti fianter awk hlei zong um loin, US rampi hruaitu pakhat dirhmun in a zohchia taktakmi a si cang.\nKhah chungkhar hruaitu nu le va kan si zongah khrihfabu hruaitu pastor le khrihfa upa kan si zongah, khuapi hruaitu khuabawi le tlangpi kan si zongah, rampi hruaitu kan si zongah, hruaitu a simi poh caah a zohchia bikmi cu – rianttuanti hawi he i rem lo, i hmuh thiam lo, le i dohkalh hi a si tihi nizan ah fiangte in US hruaitu hna nun ah kan hmuh khawhmi a si. Zeitik hmanh ah aho sin hmanh na thinhunnak langhter bal hlah law zeitluk mi thintawi na si zongah mi ttha ti na si ko lai! Credit: Hrambik Lian\nThawngpang dang rak rel chih. Australia Ah Chin National Day A Hlunghlai Lai . A ra laimi Febuary 15 ah kum 72nak Chin Miphunpi Ni cu Australia ram South Australia khuapi a si mi Adelaide zong ah hlunghlai taktak in an tuah lai tiah kan theih. Tutan Chin National Day tuah tikah hlasa tu ding hna cu Kawlram lei in atu lio Rapper minthang Pa Ling le New Zealand lei in Leng Van Hlei Sung an sawm hna. A hlunghlai lai hih. CBN News\nKhah! Suu Kyi Nih Azulh Lo Ahcun A Poi Taktak Lai Hih Thinphan Dai Lo Bak Si Cang


Chin Mipi Kilveng Tu (Sniper) Kah Thiam Pasal Tha Nunnak Aliam – Chintanbo\nJanuary 18, 2022 admin CHINNEWS 0\nChin ramkulh Matupi peng chung Matupi Paletwa motor lam pawng ralhrang ralkap umnak hmun Thi Boi sakhan in sniper le CDF Matupi Battalion 3 phu in sniper cu an i kap. CDF Matupi sniper cu nihin January 18 zinglei sml 10:30 ah a hngawng zawnah meithal kuan nih a khenh caah a nunnak a liam tiah CDF Matupi sinin theih a si. Ram caah a nunnak a liamtu CDF Matupi ralkap nih a nupi le fale 3 a kaltak hna.\nChin ramkulh ah Kalaymyo in a rak kaimi SAC ralhrang motor rual cu mipi ralkap fonhmi phu nih an rak kah hna caah SAC ralhrang 10 tluk an thi tiah Civic Defence Militia CDM Siyin nih cathanh an chuah.January 17 zinglei sml 10:00 hrawngah Chin ramkulh le Kalaymyo pehtlaihnak lampi in thazaang chap dingah a rak kaimi SAC ralhrang ralkap motor ngan 3 le hriamnam bunhmi motor hme 2 hna cu CNA, CDM Siyin, PDF Zoland, Zogam Army le CDF KKG hna nih an kah.\nCucaah SAC ralhrang ralkap hna cu kal an i timhnak hmunah kal kho ti loin an kir than tiah CDM Siyin nih a chim. SAC ralhrang nih Chin ramkulh cu control dingin tu thla hramthok in thazaang chapnak le a biapi deuhnak hmun paohpaoh ah sakhan tuah in control ding aa zuam. Asinain Chin ramkulh chung luhnak lampi simi Sagaing ramthen Kalay peng le Maggui ramthen Yaw hmunhma ahcun voi tampi lampi in kahdoh an tong lengmang.January 13 zongah khan Kalaymyo in a rak kaimi SAC ralhrang 100 lengkai hna cu mipi ralkap fonhmi phu nih an kahdoh caah ralhrang 7 an thi bal tiah People Spring nih a tial. credit: the federal time


Bialehnak: Senthang Cakei BHS nih Australia lei Sakhi holh tam tuk lo ding a cawnpiak  – Chintanbo\nAugust 25, 2021 admin CHINNEWS 0\nKan theih dih bantuk in August thla 21 ah Kan laimi lak ah Vawlei cung pumpi Paih Champion Rung Lian Ceu le Biak Hmun Sang cu an i paih i Baik Hmun Sang nih Chuncung Cakei Rung Lian Ceu Cu fawi tuk in a tei ti cu kan hmuh dih mi a si. Cu thawk cun Biak Hmung Sang cu vawlei cung pumpi Lai Paih ah Champion timi mi min/mintthatnak a co/ngeih a si.\nRung Lian Ceu nih Biak Hmun Sang hi a singkhaw, challenge ah cun Biak Hmun Sang nih a cohlan than lai maw ti hi mi pi nih kan theih duh cio? Cmpage interview tuah nak ah Biak Hmun Sang nih fiang tein a chim ko i Lai paih Champion ka si tik ah a ka singkhaw duh ah cun round-16 a paih ta a herh a ti. USA Lai Paih Comittee nih an tuah mi Round-16 i zuam nak ah Champion a hmu mi he paih ding ah ready ka si peng ko tiah a chim.\nAustralia ah a um mi Australia Lai paih Champion Sui Bawi Sang nih Fb ca hmai ah ca thanh nak a tuah mi cung ah Biak Hmun Sang nih a leh than mi cu ” Pa a si ko i ca tamtuk tial a hau lo a ngamh ah cun USA ah rak ra seh, kei cu laimi lak ah paih Champion ka si i, Champion a si duh mi paoh nih cun ka um nak ah an ra a hau, tiah a ti.\nAn ngamh ko ah cun phaisa USD. 5000 rak i put law valawng ticket la law, rak zuang law a dih ko, zeitik caan paoh ah ready ka si tiah a leh. Crd. Cmpage interview\nLai mi Cheukhat nih Rung Lian Ceu nih a voihnih nak paih ding ah Biak Hmun Sang cu Singkhaw/challege seh law Biak Hmun Sang nih a cohlan lo ah cun a tih siloah a ngamh lo tiah kan ruah. Lai paih zawng hi Biak Hmun Sang nih a chim bantuk tein a dotdot in kai than a herh. Biak Hmun Sang zong hi USA ah tuah mi Lai paih ah champion a hmuh hnu lawng in Rung Lian Ceu he an i paih a si.\nTah Chun nak ah AungLa Nsang le De Ridder kha tahchunnak kan lak kho. A Tu hi MMA champion hlun a si mi AungLa Nsang zong a dotdot tein a kai than ti cu fiang tein kan hmuh kho. A caan a cut tik ah cun De Ridder, a taisawm pa 2 a la tu pa, Netherlands pa he an i thua than te ko lai.\nNote, Tu kum Chung ah Senthang Cakei Biak Hmun Sang Cu Australia Sakhi Sui Bawi Sang nih a ngamh taktak te hnga maw? USA ah cun a kal hnoh ngam hnga ma ticu ka ngang/hngah tuk ko.


Cozah a tuanvo ngan bik ‘mipi ca rian thar ser’ – Myanmar Chin\nJuly 30, 2020 Myanmar Chin Chin 0\n–Ram le miphun a thancho khawhnak ding caah rammi riantuan cio a hau, phaisa income an ngei cio a hau. Cuti income an ngeihnak ding ah cozah nih mipi caah ‘rian thar’ ser ding hi cozah a riansang bik pakhat a si.\nTulio Chin NLD cozah i a chambau biknak zong rianthar ser lei ah a si, rian thar an ser khawhmi a tlawm i ser ding zong an ruat lem lo timi kan hmuh khawh.\n–Chin party CNLD lei zong an interview zoh tikah rianthar ser(job creation) an i timhnak voikhat tal an chimmi ka hmu bal lo, ‘Kawl party’ an tinak lawngte ka hmuh zungzal ve.\nA sifakmi kan miphun hi zeitindah sifahnak in kan luatter lai timi an chimrel zong ka thei bal lo, policy le strategy an ngeimi zong ka thei bal lo.\n–Nain, kei cu ka miphun caah zeitindah rianthar ka ser lai timi ka ruat zungzal, 2015 in tuni tiang ah ramchung ramleng minung 100 leng rian ka pek kho cang hna. An dihlak in Chinmi lawngte an si.\n–Lairam ah cozah tender/project a um tikah riantuantu 90% hrawng cu Kawlmi an si cang tiin ka theih. Ka lungtha lo ngai. Laimi cu an tuan huam cio lo, aruang cu hlawh a niam tuk ruang ah a si an ti. Tender tlaitu company cu tam ngai an miak fawn.\nHika zawn ah cun Chin cozah nih tender bawhmi company caah zulhphung zong a ser awk a si, ‘riantuantu hlawh sang deuh a pe khomi le riantuantu lakah Chinmi 70% tal a telh khomi company lawng tender pek a si lai’ tibantuk in hma lak ding a si.\n–Hiti ka chim tikah Kawlmi ka thleidan hna a si lo, kanmah kan covo kilven a hau ka ti duhnak a si. Kawlmi caah cun Kawlrawn ah company tampi a um i rian tampi a um ko. Lairam ah cun company a tlawm, rian a har tuk. Cozah nih lam kip in ser a haumi a si.\nKei MP ka tlin ahcun MP power in tampi thlennak tuahnak nawl ka ngei lai lo, tender kong zong ah biachahnak nawl ka ngei lai lo, nain cozah vuanci le CM sin ah a herh zat in chimrel le ruahnak pek khawh ka zuam lai.\nPumpak dirhmun in rianthar tampi ka ser cang bang, MP dirhmun ka phak ahcun tam deuh ka ser khawh lai ka zumh, khuate lei tiang mino caah rianthar tampi ser ka zuam lai.\nSalai LTT Nih Chinram Cu A Lingtelet In Merh A Timh Ko Cang


Malaysia in Thailand ah a lutmi Kawlrammi 34 sinah Covid-19 rungrul an hmuh | THE CHIN EXPRESS\nMalaysia in Thailand ah a lutmi Kawlrammi 34 sinah Covid-19 rungrul an hmuh\nMalaysia ram in phungninglo in Thailand ah a lutmi Kawlrammi 34 sinah Covid-19 zawtnak rungrul an hmuh i Thailand ram ah Covid-19 zawtnak ngei Kawlrammi hi a tlawmbik minung 50 renglo an si tiah 7Day News nih a ttial.\nKawlrammi telhin ramdangmi 42 cu Malaysia ram in Thailand ah phungning loin an lut i Songkhla peng ah palek nih an tlaih hna. Sadao lahwahkah thonginn ah an chiah hna i Covid-19 zawtnak an ngeih/lo an test/check hna i an dihlak in an ngei.\nCovid-19 zawtnak ngeimi pawl cu Kawlrammi (minung 34), Vietnam (3), Malaysia (2), Yemen (1), Cambodia (1) le India (1) hna an si. Sadao lahwahkah thonginn ahhin atu lio thongtlami ngakchia telhin ramdangmi 115 an um i a tangmi pawl zong zawtnak an ngeih/lo an test/check hna lai.\n“Kawlrammi pawl Covid-19 zawtnak an ngei timi cu a dikmi a si ko. Malaysia in Songkhla ah a rak lutmi an si. Lahwahkah thonginn ah kalpimi an si hna. Covid-19 an ngeih/lo an tesk/check hna tikah an ngei tiin fehter a si. Anmah pawl cu ramdangmi pawl he Sadao lahwahkah thonginn ah thlop an si ko lai,” tiah Thailand um Myanmar tanzung palai U Myo Myint Naing nih a chim.\nThailand ah rian a ttuanmi Kawlrammi lakah April 17 tiang ahkhan Covid-19 zawtnak ngei 17 an si i atu minung 34 he fonh ahcun 51 an si.\n“Thailand ram ah a ummi Kawlrammi hna caah ka lungrethei ngai. Thailand Ngandamnak Vuanci Zung nih naite ahkhan Covid-19 zawtnak kong ah i ven ning, atu le tu kut ttawl a herhnak, khat le khat neih tukin umtti lo ding, mibu lak ah um lo ding timi le a dang theih herhmi tete zulh ding a thanh. Kawlrammi pawl zong nih cucu an zulh ve a herh,” tiah FED director U Htoo Chit nih a chim.\nNizaan ahkhan Thailand ram pumpi ah Covid-19 zawtnak ngei minung 53 an hmuh hna i cu chungah Kawlrammi 34 an i tel.\nMalaysia ram ah a ummi Kawlrammi chung zongah Covid-19 zawtnak a ngeimi minung 50 hrawng an um cang.\nSingapore ram zongah Covid-19 zawtnak ngei Kawlrammi 100 hrawng an um.


Ralkap Nih Ngakchia chuakka meithal in kan mah lai tiah mi an tlirh khawh hna – Onlinenungak\nRalkap Nih Ngakchia chuakka meithal in kan mah lai tiah mi an tlirh khawh hna\n𝙍𝙖𝙡𝙠𝙖𝙥 𝙣𝙞𝙝 𝙣𝙜𝙖𝙠𝙘𝙝𝙞𝙖 𝙘𝙝𝙪𝙖𝙠𝙠𝙖 𝙢𝙚𝙞𝙩𝙝𝙖𝙡 𝙞𝙣 𝙠𝙖𝙣 𝙠𝙖𝙝 𝙡𝙖𝙞 𝙩𝙞𝙖𝙝 𝙢𝙞 𝙖𝙣 𝙩𝙡𝙞𝙧𝙝 𝙠𝙝𝙖𝙬𝙣𝙝 𝙝𝙣𝙖:\nMarch 18. Yangon S/Okkalar-pa 2 Min-Yee-Kyaw-Swar lam i7 Block ah khua a sami Maung Nine Min Htun (Ar-Mat Kham) kum 32 cu Ralkap nih a lu ah meital in an tuk caah a lu a kuai tiah a farnu nih a chim. “Ka Upa hi ralkap pawl nih lam phihmi an on i mi an bawhnak hna lei ah lamlen pah in a zoh hna i “zeiruang ah dah na kan zoh?” tiin ralkap pahnih nih an dawi caah ai thup.\nKan innka khar an baoh i an rak lut. Nau ka ngeihnak ni 15 lawng a si rih. Ka fa te kai cawi i kan hun chuah ah ralkap nih ka fate cu meithal in an hmuahchih i “na upa cu na chuah lo cun hngakchia kan kah lai,” an ka ti.\nKa upa nih cun hngakchia cu kap hlah uh a ti i ai thuhnak cun a rak chuak. Meithal in a lu ah an tuk caah a lu a kuai. An nu nih a zulh hna nain an rak țhawl i ka Upa hi khoika an kalpi kan thei lo’,” tiah a a far nih cun a chimmi Khit-tit Media nih a ṭial. Page hi LIKE & FOLLOW tuah law laica in ca rel ve.


Salai Bawi Lian Mang: Nai Hrawng Kan Boruak – Chin 11 News\nSalai Bawi Lian Mang: Nai Hrawng Kan Boruak\nPosted By: Chin News December 20, 2019\nNai hrawng kan ram boruak cu Ka hawi pa nih khuathar I a pu pa kong a ka chimhmi ka lung ah a chuak ngai.\nHiti hin asi;\nKa pu pa pakhat hi ralkap a rak tla I a tar hnu ah pension in a rak tlung. Ka pu ralkap na ttuan lio ah khan sen zeizah dah narak hmuh tiah kan hal I “Aize, sen tham cu puanchia an tthit mi asi ko I a duh ah an kan benh, an duh lo ah an kan dawhpiak kolo hlah i, an lung katon deuh hna poh ah an ka benh, an lung ka ton hna lo poh ah an ka dawh tthan I, an ka benh mi dihlak fonh ah cun sen kua-hra cu asi hngalo ma, na in mu pension ka lak ah cun sen khat te a tang I mah te he cun karak tlung ko hen cu” tiah a kan ti e ati.\nNai hrawng kan ram I kan pi asi ning zong hi ka hawi pa nih Khuathar a pu kong a ka chimh mi he ai lo pah thulh tiawk in a um. Mintthatnak an pek mi pawl ramkip in pakhat hnu pakhat an dawh piak.\nThir kuttum le meithal he rampumpi kawl ralkap nih nawisen hnuk in an rak kan rial lio ah nemte in a rak dohhna. Kanpi I dothlennak a tuah mi le a dirhmun cu Burma ram pumpi zapi zaran nih kan duhmi dothlennak le kan dirhmun a rak si kha vawlei pi nih an rak kan theih pi.\nBurma ram chung mizapi kha vawlei pi nih kan in dirkamh hna ti mi hlemchunh nak ah kan pi cu mintthatnak pa khat hnu pakhat an pek. Khuangcawi in an cawi. Cucu Burma ram mizapi nih democracy le zalonnak le nuhrin covo kan duhnak kha kan in ttanpi hna ti nak asi.\nCu bantuk in Burma ram si ning le democracy le nuhrincovo kan ttam nak le kan hal nak cu vawlei cung ram kip le khuakip ah a rak chimrel tu tete le a rak au pi tu tete an rak um caah asi. Keimah zong Canada I sianghleirun karak kai nak ah kan pi hi mintthatnak nan kan pek piak asi ah cun Burma ram pumpi nan kan ttan pi bantuk asi lai tiah “Student Government” (Karak kai nak sianghleirun ah hin Student Union tiah midang nih an auh tawn mi kha Student Government tiah kan auh) sin ah ka rak chimrel bal ve. Kei mah ka chim rel thawng cun a si lai lo na in kan siangin nih cun mintthatnak honorary doctor degree an rak pek. Cun karak um nak khua zong nih honorary citizen an rak pek chap fawn.\nSianghngakchia lak ah, mipi lak ah, cozah sin ah ai rem nak poh ah Kawl ralkap cozah nih thlennak a tuah a hau, NLD le Tlangcung mi hriamtlai pawl he thumkomh chonh nak a tuah a hau, politics ruangin a tlaih mi hna thong chung in a chuah hna a hau ti bantuk kan ti khawh tawn kan rak au, kan rak chim peng ve.\nCan zeimaw zat a kal hnu ah I chonhbiak nak tete zong cu a hung um, political ruang I thong an thlak mi hna zong cu an vun chuah hna. A hlan I thongtla pawl kha cozah an hung cang.\nA mah belte kan pi Politics I a luh hnu in a dirhmun an zoh tik ah an lung a tong rua hna lo. A rak ttanh bik tu ram ah ai tel mi Canada ram cu a tu ah cun a soisel tu bik ram ah ai cang. An pekcia mi degree pawl tu cu an chut tthan rua lo dah.\nA ho hmanh nih hi zapi lung ton khawh taktak cu a har korua. Ralkap uknak cu kan duh hrimhrim lo caah Democracy cu kan ti peng nak asi. Miphundang nih uk le pen kan duhlo caah Federal kan ti pengnak cu a si fawn.\nAho he hin dah cu democracy le Federal cu kan ceih tti khawh deuh lai vun ti ah cun Kawl ralkap a si lo mi, civilian party pawl cozah an si ah hin kan lam a tluang deuh ko lai.\nNaihrawng thil si ning zoh tik bel ah kan kan kuih tik I sa kan dum mi kha kan bawh nak lei chuak lo in a kan sulh sual ah cun mah le mah ikah le ihliam sual a fawi bantuk dirhmun hna kan phan hlah maw ti awk in a um pah. Kan ruah lo ning tuk in Sa nih a kan sulh tik ah kan mah le kan mah kan ihliam. Kan mah le kan mah fak tuk in kan ihliam tik ah mi lung kan tong lo. Mi lung kan ton lo tik ah an lung kan ton lio hna I an rak kan benh mi sen cu pa khat hnu pakhat an kan dawh piak.\nNai hrawng kan boruak cu khuathar ka hawi pa apu ko kan lo.\nCridit: Salai Bawi Lian Mang ( CHRO )


BIACHIM I RALRIN, Myanmar Fim Cawn Mi Nek Tuk Hlah Uh, US Ah BA Hmanthlak Lo Zong An Tampi – THLIZIL THAWNGPANG\nBIACHIM I RALRIN, Myanmar Fim Cawn Mi Nek Tuk Hlah Uh, US Ah BA Hmanthlak Lo Zong An Tampi\nJune 10, 2019 Zohnuam Chin\nBIACHIM I RALRIN DING\nNitlak ram (western countries) ah sianginn kaimi paoh nih cun Myanmar education system cu a niamtuk le tha lo tukah ruah cio asi ko. Cun nitlaklei ram i sianginn kai mi paoh cu ramchung sinah cun an sang deuh ve hrim ve tak ko.\nAsinain theih dingah kan duh piak mi hna cu nitlak lei sianginn a kaimi paoh hi cathiam, mifim le thil thei bik an si hlei hrimhrim lo. Myanmar I na um I ca na thiam asi ah cun, cathiam mi na hrangah hmunhma tha a um ve hrimhrimko. Tuchan cu fim chan asi cang i US I sianginn kaimi nih an thiam mi paoh kha nai zuam ah cun Myanmar zongin na think khawh ve hrimhrim ko timi kha forh kan duh hna.\nMyanmar education system le Western countries pawl system cu zeiticun dah ai khawh hnga mu. Chim duhmi cu zeibantuk education system le a va chiat zongah cathiam hi cu cathiam an rak si ko. Tahchunnak ah US kan nau le High School dihmi 80% tluk ka hmuh tawk cu company menegar, supervisor cu chim lo, line-leader hmanh si loin general position ah an um viar ve ko. Myanmar asi ai pet tiin cheukhat cu kan nehsawh tawn hna i cucu a hman in ka hmu lem lo kei cu. US ah BA hmanthlak lo zong an tampi ve thiam ko.\nCucaah cathiam cu khawika paoh ah cathiam an si ko. Cun western ah sianginn a kaimi pet in cathiam, mifim le thil theih bik an I ti ah cun a palh bak tiah ka ruah.\nCredit: Sui Sui\nPrevious Post:YCW Ah Repeater Cohlang Ding Ni, Kha Nan Fa Le Hna An Tlai Sual Lai\nNext Post:Ka Kawipa Hi ’Australia Cu A Har Tuk, Ra Bak Hlah U, Kei Zong Phaisa An Ka Khirh Ahcun Ka Tlung Than Lai’ Tiin Tlang A Au Tawnmi Kha A Si.


RALHRANG KAWLRALKAP CAAH THINPHANG SI CANG, RALRIN AN PEK CANG – The Chinlung Post\nRALHRANG KAWLRALKAP CAAH THINPHANG SI CANG, RALRIN AN PEK CANG\nMay 6, 2021 admin Kawlram 0\nG7 nih ralhrang kawlralkap pawl an hrocer cang hna. G7 nih an timi cu ralhrang kawlralkap hna nih an tuahmi thil an i remh lo asi ahcun sualphawt dingin a timh cang hna. Vawilei cung ram pasarih fonh G7 zong nih ralhrang kawlralkap hna thiltuah le cawlcanghnak cu zoh sawhsawh hrimhrim aa tim ti lo, rianttuan dingin timhcia kan si tiah an chim.\nHi konghe pehtlaiin G7 ramdang lei vuanci nih a chimmi cu ralhrang kawlralkap hna nih hruhru hranghran in mipi cungah an cawlcangh ning an thlen lo i, pehzulh in thil an tuah asi ahcun sualphawt dingin timhcia bak kan si tiah fiang ko in a chim. Thanhnak an tuahmi chungah hriamnam kawlram ah zuar siseh fimcawnnak lei bawmhmi zong phih asi lai tiah a chim.\nHi konghe pehtlaiin Nizan ah G-7 nih kawlram konghe pehtlaiin thanhnak an tuahmi ahcun mipi dirhmi CRPH le NUG cozah siseh cun CDM cawlcanghnak vialte hna hi cohlang cio hna usih tiah forhfialnak an tuah tthan, Ralhrang kawlralkap hna zong adik hmanmi democracy lam zulh dingin kar hlang uh tiah a ti tthan rih.\nTheihphu asimi: CNF/A Hi Chin Miphun Kan Suttung An Si! CNF/A kong hi Online ah chim ceih cio a si i, minung pakhat le pakhat kan sining le kan hmuhning aa khat lo caah, i ruahthiam ah a tha bik lai! Keimah ka hmuhning cu CNF/A hi Chin Miphun kan caah suttung bak an si tiah ka ruah! CNF/A hi rak um hlah seh law ti van ruat hmanh! Chin ramah zei bantuk hriamtlai dah a um hnga i, zeibantuk misual/Damiah bu dah an dir lai tihi a hohmanh nih kan chim kho lo.\nCNF/A a rak um hi cu vialte a um lonak hnga ka van vengtu, Chin Miphun caah kan suttung taktak an sinak alangh pakhat cu a si.CNF/A hi rak um hlah sehlaw ti van raut hmanh! Chin Miphun hi zatzat hi ramtha kan phan kho lai lo. Chin Miphun ramtha kan phak khawh cu, Pathian a si an ti. Cucu ka pom ve ko. Asinain Pathian nih CNF/A hmangin lam a kan awn piakmi a si. Cucaah CNF/A thawngin a tam u cu ramtha a phan kho mi kan si!\nCNF/A hi kan suttung an si caah Pathain nih a hman hna. Anmah thawngin a tampi ramtha kan phan. CNF/A hi rak um hlah sehlaw ti van ruat hmanh! Aluancia caan U Thein Sein Cozah chan ah khan ahodah a chawntu ding an um! Ramdaihnak kongah Chin Miphun chungin a chawn khotu a hohmanh an rak um lo. U Thein Sein chan ah ramdaihnak kong le kan Miphun kong a chim khotu cu CNF/A lawnglawng an rak si.\nCucu kan Chin Miphun ah kan suttung an sinak cu si.CNF/A hi rak um hlah sehlaw ti van ruat hmanh! Atutan uknak firtu Min Aung Hlaing nih Chin ram cu fawi tein a uk colh lai. Atutiang Chin ram ah Min Aung Hlaing Cozah nih rian an tuah khawh lo ning le kan tei hna mi khi Mipi dirkhamhtu kan suttung CNF/A Ruang kan ti kho maw? Atu ah Min Aung Hlaing Ralkap pawl con viar in a tuahtu CDF dirkamhtu, an hnu in a zaipoh a relteltu Chin Miphun kan suttung CNF/A dawh an si cuh!Kan Chin ram Caah an chunmang tlinghram cang seh! Chin Miphun hna kan dihlak dodaltu si ti loin dirkamhtu si hna u sih! Chin ram cu kan ram! CNF/A Cu Chin Miphun kan suttung/ Kan hauhruangpi an si. Credit: Tin Cung Lian\nA HMANTUK HRINGHRAN, FIANG TEIN ALANGHTER DIH\nVIDEO: HAKHA CDF NIH RALHRANG MINUNG PAKUA AN THAH CANG HNA


Hell ram tthihpheih in thlarau tlau tlaih timh hi cu a auh tuk cang. Pathian dawtnak le vanram kong cawnpiaknak in thlarautlau tlaih tu a tha deuh – Chin World News Evening\nHell ram tthihpheih in thlarau tlau tlaih timh hi cu a auh tuk cang. Pathian dawtnak le vanram kong cawnpiaknak in thlarautlau tlaih tu a tha deuh\nSeptember 18, 2019 September 18, 2019 Salai Van Chin News\nRALKAP hi riit-ttih ah thlai peng ti hlah usih! Kawlrawn caah NLD-Tlangmi caah Miphun Party: Tuluk cozah nih Hong Kong ramthen mipi pawl anmah tein cozah isernak nawl (Chief Executive thimnak nawl) a pe duh hna lo i Hong Kong mipi nuai 2 nawn nih duhlonak an langhter, an buai cuahmah ko atu hi. Kan ram zongah Nay Pyi Taw cozah nih ramtthen pawl mahte cozah sernak nawl a kan pe duh lo I kan buai cuahmah ve. Cucaah Phunghrampi article 261 cu remh ko uh kan ti peng hna caah ralkap le USDP nihcun an cohlan cang nain NLD nih atu tiang a duh rih lo. Kan remh ahcun ramtthen(states) ah ralkap an nawlngeihnak a saang lai an ti. An kan tthihpheih. Hihi ramtthen tlangcung mipi seihchiah lo le zeirello a si. Mipi nih 75% thimnak nawl kan nei i cu a tamdeuh nih cozah an ser ko lai cu ta.\nKum 2015 thimnak lio zongah tlangcung party nan pek hna ahcun ralkap le USDP cozah an kai lai tiah–hehchat tiin mipi an tthihpheih hna. A taktak ahcun Kawlrawn ah NLD nih tei sehlaw (a tei peng ko rih lai i), tlang ah miphun party nih tei cio ko usih law USDP le ralkap cu khoika awngkua in dah an rak luh lai I cozah cu an rak ser lai? A taktak ahcun NLD nihhin lungput pipuam nei sehlaw khah, kanmah le kanmah kan icuh le kan i entai ahcun a karlak ah vei pawl awngkua in an rak lut sual lai caah nannih tlangcung ah tuanvo la uh, kannih nih rawn hi tuanvo ka lak ve lai i kan itthuan te lai ti hna sehlaw— anmah zong Central cozah an tlai hnga i miphun party pawl zong ramthen kip ah cozah kan tlai ve hnga i cunak fawi, tha le dawh um ti lo.\nHell ram tthihpheih in thlarau tlau tlaih timh hi cu a auh tuk cang. Pathian dawtnak le vanram kong cawnpiaknak in thlarautlau tlaih kha a tha deuh suaimau. Ralkap rit-ttih-thlai ramkhel tuah le vote lak timh hi cu kaltak cang usih, a niam tuk i mipi an sung tuk.\nKan duhmi Pinlung federal kong zong an kan chimrelpiak duh fawn lo. Mizoram bantuk mah holh in cacawnnak zong a kan pe duh lo. Miphun dang nih kan ramri an kan enmi zong an mit an kan chinh hnawh. Kan biakinn vialte zong laisen a kan pe lo. Mipi phaisa budget vialte an suaksam dih, an zal ah an i senh. Parliament zongah upadi zong an suai/remh lo. An hmur an ttem hna.\nCu pawl cu kan van mawhchiat dikdek ah RALKAP uknak kha maw nan duh deuh ne a kan ti. Kanmah um hlah usih law ralkap dawh an ra lai hih tiah a kan tthihpheih. A taktak ahcun ralkap cozah sahngar hran in an hran lioah raltha tein a rak doh ve ciomi kan si. NLD nih rawn ah Kawl vote in teinak co ko sehlaw tlangcung ah Miphun Party pawl nih tei ve ko cang usih. Miphun mei luah le thlawhsial ve zong a hau ve cang. Hnu kan fual tuk cang.\nRamkip Nu Le Pa Hna Nan Kut Rak Zamh Ve Sawm Ko Sawh Uh! Kum Thum Te Bak Dahkaw A Tuar


PRESIDENT TRUMP CAAH ZUMTU RELCAWK LO HNA NIH THLA AN CAMPIAK CANG – The Chinlung Post\nPRESIDENT TRUMP CAAH ZUMTU RELCAWK LO HNA NIH THLA AN CAMPIAK CANG\nKumpi Kumli chung US President rian attuan tthan khawhnak dingah US mipi relcawk lo hna cu Donald Trump caah thlacamnak an ngei. Tukum US thimnak cu theihcio bangin a buai taktak khi asi. Tuchun nitiang ah US thimnak kongah ahodah president cu asi i, ahodah US president cu asi laimi kongah thawngpang fiang in theih awk a um rih lo.\nThawngzamhnak ngan pipi hna nih cun Thimnak ah Joe Biden nih teinak ahmuh ko cang i, fehternak zong an tuah ko lai tiah an langhter. Asinain Donald Trump lei dirkamhtu hna nih cun tutan thimnak hi ahman lomi fir le tlei in siseh ziknawhnak phunkip le ningcang tein tuahmi asi lo tiah an ti ve. Cuticun US thimnak kong cu buainak in akhat cang.\nTuchun ah thimnak konghe pehtlaiin US President Donald Trump adirkamtu zumtu hna cu hmunkhat ah thlacamnak an tuah tthan. Thlacamnak ah mipi a chuakmi hna hi relcawk lo bak an si i, an tam kho taktak ti asi. Tutan US president thimnak konghe pehtlaiin minung tampi hna nih cun Donald Trump caah ruahchannak aum ti lo tiah an ti.\nSihmanhsehlaw US mipi tampi hna nih Donald Trump caah ruahchannak a um le um lo cu tutan an tuahsermi nih hin fiangtein alanghter i, US mipi hrimhrim an lungdong lo timi alanghter. Trump caah minung tampi nih thla an cammi cu kumpi kumli chung Donald Trump nih president attuan tthan khawhnak ding ah an cam.\nHmunkhat ah Trump ca i, Thlacamnak an tuah hnu ah an i put kenmi Poster hna cu an langhter i, Fir le tleinak vialte hna hi dih in ngol dih cang seh, kan ram ah hin diknak hi bawi si cang seh tiah an au chih hna. Hi konghe pehtlaiin Nizan ah Texas state nih thimnak konghe pehtlaiin State pali taza a cuaimi hna cu Supreme court nih a hnonpiak hna.\nAsinain Donald Trump le a team pawl hna nih cun lamdang kan kawl tthan lai adih rih lo. Kan ram ah a hmanmi thimnak biadik taktak a um khawhnak dingah kan i zuam lai. Lih le tlei timi hi um hrimhrim hlah seh tiah an chim ve. Acunglei langhter cang bangin Trump caah ruahchannak lam atlawm tuk an ti lio ah Trump caah thla a cammi cu an tam taktak khi asi.\nVIDEO: RAL BUAI CUNGAH KAI CENET BAK LO, KA LUNGFAK TUK, REV TEI CHUM\nCHINRAM KHUALIPI HAKHA THIL CANG CU APOI KO, RALRING NGAINGAI AHAU


A Biachim Cu Uar Um Bak. Nan Ka Zumh Cun Vote Ka Pee U – Lai Lungrawn Post\nA Biachim Cu Uar Um Bak. Nan Ka Zumh Cun Vote Ka Pee U\nJuly 28, 2020 admin Chin News\nSalai Lungthli Tum biachim cu mino te sinain a puitling taktak khi si. “Zalawng ngai in Yangon le London ah ka um, ka huam caan ah ramdang or ram chung khual ka tlawng. Taksa retheih le lungretheih a tam hraw lo. Hi lifestyle hi zapi nih duh ngaimi a si.”\nNain atu cu pumsa zong re a thei i lung re zong a theihnak hmun ah ram le miphun dawtnak he ka lut. ‘Mipi nan caah rian ka tuan lai, nan caah rethei ka ing lai, keimah pumpak caah hlawknak a um lai lo, nan ka zumh ahcun mee ka pe u’ tiah ka aupi, ka huam lo bik rian kha miphun ka dawt caah kaa thim.\nRelchih>>>>‘MP na tlin ahcun vote na ngah lonak khua caah riantuan na tim maw?’ timi biahalnak a um theu. MP cheukhat zong nih ‘aka dawmi khua cu ka dawt deuh ve ko hna lai’ tiah an chimmi ka theih pah lengmang. Nain kei cu vote ka ngah lonak khuate hi ka lungthin ah an cam deuh zungzal lai.\nKaa tinhmi taktak an i fian rih lo caah an ka tanpi rih lo a si, cucu keimah tlamtlin lo phunkhat a si tiin ka cohlang. An i fian than khawhnak ding caah ka tuahsernak in langhter ka zuam lai. Cozah sin bawmh ka hal piak tik hna zong ah khua khat le khua khat thleidannak ka ngei bak lai lo. A fiang bikmi cu ka chuahkehnak khua cu zeitik hmanh ah u-saa pek kaa tim lo. Salai Lungthli um\nKawlram Tang (10) Result Chuah Ni Nawlngeitu Nih An Thanh Cang\nLunglawmh nak Mithli Luang Caan: Saya Rung Kaw